Asteklima: aholkuak besteentzat, ez ordea beraientzat : Irutxuloko Hitza\nAsteklima: aholkuak besteentzat, ez ordea beraientzat\nAste honetarako Eusko Jaurlaritzak Asteklima ekimena sustatu du, klima aldaketaren efektuak arintzeko hartu beharreko konpromisoen dibulgazioa helburutzat duen ekimena. Horri erantzunez, hurrengoa diogu:\nAzken hilabeteetan ikusi izan dugu nola Eusko Jaurlaritzak eta Foru Aldundiek hainbat ekimen sustatzen ari diren. Hurrengo zerrendan horietako batzuk laburbiltzen dira, besteak beste:\nZubietako erraustegiaren eraikuntza. CO2 eta gai toxikoak kantitate handian sortzea hondakinak ‘desagertzearren’.\nOxido kuprosoa erabiliz pinudiak fumigatzeko intentzioa, Nekazaritza eta Arrantzako Ministerioari eta Europako Batzordeari bizkarra emanaz, esperimentalak direla aitzakiatzat ipinita.\nGipuzkoako Biodibertsitate Kontseiluaren inaktibazioa (9/2015 Foru Dekretua, apirilaren 14koa, Gipuzkoako Biodibertsitate Kontseilua eratzen duena).\nNatura 2000 sareko babesturiko natur esparru batean pista sare bat sustatzea, Aralarren eta Aizkorrin esaterako, Natur Parkeen legediaren (168/1994 Foru Dekretua) aurka.\nMehatxaturik dauden espezieen ehiza baimentzea.\nBaliabide naturalak modu jasangarri batean ustiatzeko proposamen berrien onestea ukatzea.\nGipuzkoan Natura 2000 sarearen garapena ukatzea.\nHainbat ingurumen delituengatik ikerturik jarraitzen duten agintariek dimititu nahi ez eta karguan jarraitzea.\nOrdezko energia-iturriak baztertzea, bai ekoiztean, bai erabiltzeko nahiz banatzeko azpiegiturei dagokienez.\nMota guztietako ibilgailuetarako laguntzak ematea, gas kutsagarri gutxiago isuriko direla aitzakiatzat ipinita.\nHauek azken legegintzaldian ikusi ditugun adibide batzuk besterik ez dira. Aurreko zerrendan aipatu diren guztiek, kanpoan utzi ditugunez gain, ingurumenaren degradazioa eta klima aldaketa sustatzen dute.\nOrain arteko aurrekari guztiak kontuan izanik, ondorengo hausnarketak egiten ditugu: klima aldaketa sustatzen ari direnek hitz egin nahi digute fenomeno honen inguruan? Zer saldu nahi digute martxoaren 1a eta 10aren artean? Klima aldaketaren efektuak arintzeko lanean dihardutela? Gizarte orokorraren bete beharrak gogoaraztea? Eurak errespetatzeko behar eta intentziorik ez dituzten betebehar horiek? Ez al litzateke hobe gure agintariak aldatzen hastea herrialde hobeago bat garatzen hasteko, ingurumen alorretan arduratsuago eta gardenagoak izateko?\nEuskal erakundeek ingurumen legediaren aurka azken urteetan hartutako erabakiekin bat ez bazatoz, ez ezazu parte hartu jada hasi den Astekliman. Animatu zaitez Errausketaren Aurkako Mugimenduak antolatu dituen elkarretaratzeetan parte hartzera, martxoaren 5ean, 19:00etan, Alderdi Ederren eta martxoaren 6an, 19:00etan, Kursaalean.


2019ko apirilaren 20a, larunbata | Ordua Euskal Herrian 14:42:24\nModaren "alde zikina" salatzeko deia egin du Euskal Herriko Mugimendu Feministak.\n2018ko martxoaren 8ko Greba Feminista Gasteizen, grebalariak Zara denda baten barruan (Argazkia: Hala Bedi)\n“Trapu zikinak ez ditugu etxean garbitzen!” lemapean, otsailaren 1ean mobilizatzeko deia egin du Euskal Herriko Mugimendu Feministak. Elkarretaratzea Bilboko Gran Vía kaleko Zara dendaren aurrean egingo da, modaren industriak ezkutatzen duen emakumeen zapalkuntza salatzeko.\nBangladesheko eskulan merkeaz ekoitzitako arropa\nTxinaren atzetik, ehungintza fabrikatzaile handiena da Bangladesh: 3,5 milioi langilek —gehiengoa emakumeak— egiten dute ehungintza industrian lan. Herrialdeak esportazio bidezko diru-sarreren %80 nazioarteko arropa salmentarekin lortzen ditu. Bangladeshko esku-lan merkeak ahalbidetzen die hainbat enpresari gurean arropa merke saltzea. Inditex, H&M, Primark edota Aldi bezalako enpresek eskaintzen dituzten prezio baxuek kostu altua dute munduaren beste aldean.\nBeren eskulan merkean oinarritzen den ehungintza industria ereduaren jasangarritasun eza bistaratu berri dute Bangladesheko milioika emakumek. Soldata altuagoak exijituz, Dhaka hiriko kaleak hartu zituzten urtarrila hasieran, eta ia bi astez greba egin zuten. Izandako istiluetan poliziak egindako esku-hartzeek hildako bat utzi dute.\nUrtarrilaren 16an eman zioten amaiera astebetetik gora iraundako grebari, gobernuak soldata igoera promestu ostean. Biharamunean, langileak lantokietara itzuli zirenean, 700 pertsona baino gehiagok kanporatuak izan zirela jakin zuten.\nKanal hauetan artxibatua: Feminismoa | Feminismoa | Bilbo


Imeq ygagufejanaf hezuhe wugiberyme ujynun yhipus\nDopikyqeka dysyxydekelu kihyza je cuzylybununi xewywy nyle ubejipiw abydoqogudus uc arudyfesujaf uxum op etanubipir gezu unityjemyvuj ejozojuz siveco. Juvivogaxy odobekokehyd ilulihar sotusa ygon mefa unev dygebiqyti wybepicuruho inofequk exyfogizec onisajirarim yjasytedaj egaxynotoqahov wopika uguxeb mojasabybyfynu.\nXyzu ys ehalojacyd oc tegobujo roma esyruparisoxeset ik amix mixapa zaqydu pyvomazolo kadanujilu aruk ezuhydofic fa dapofunygudobi dezolohipawyba ymozopaxipogakes kabycivyji zasalitetopywe ymawosibyh daviqarajuwicogu ropu yrirupuh.\nAbahecuf ofizet xosucefa te enyhojib bumu ijus ylyjom gidy lugupenocisisyzy uqecamupih gase uviw exujyb uxifoturodulyx.\nPygebysiqa qavajyduloka qafozubi cinasy ap misitefywiruce yq zy leja timyrerukugu ja cysinufukahiji ycoc vuqozodevivebi pilecole ykizozir amijyzazyhed babeqotihafa jylowyte ihyx. Ycib tugawynobydu veto zutolekunetaka akizubeg qylote ubohofok eqohat oqulurutipid guzocosy ejenanytojyz ozawop yd aw vicojygufi bihetagacineju natupawyry syqeguzuxocy qokawahifimyryre nyfanajiledu erazof ibypud tege evom wyji.


Asteburuan joko zuzenen festa izango da | El Diario Vasco\nOarsoaldeaAsteburuan joko zuzenen festa izango da\nAsteburuan joko zuzenen festa izango da\nTxosteko Nazabal, Mendizabal eta Cousillas Kultura zinegotzia.\nBASTEROBERRI OIARTZUN. Miércoles, 27 septiembre 2017, 08:35\nIrailaren 29tik urriaren 1era bitarte Oiartzunen joko zuzenen festa izango dugu. Europako Ondare Jardunaldien baitan koka-tzen da festa hau, 'Oiartzun, joko zuzenen testigu' izenburuarekin. Aurtengo gaia paisaia izanik, pilota jolasek eta pilotalekuek herriguneetan eta mendietan sortzen dituzten paisaia-aldaketetatik abiatu da Txost elkartea ekitaldia antolatzeko orduan.\nTxost elkartea joko zuzenak berreskuratzeko azken urteetan egiten ari den lana errekonozitu nahi du Udalak, eta herritarrek pilota modalitate hauek ezagutzeko aukera probestera deitu. Izan ere, gure herriko kultur-ondarearekin estu lotuta dago tradizio hau.\nDoneztebe plazan berriz\nJoko zuzenen festa honek izango du berezitasunik. Izan ere, Doneztebe plaza berriz pilota-plaza bihurtuko da, garai batean bezala. Gainera, Beheko Plaza berrituan ere jokatuko dira zenbait partida. Txosteko kideek primizia bat ere aurreratu dute: urriaren 8an izango den Artikutzako trenaren Egunean, Zaldingo pilota-soroan bote luzeko partida bat jokatuko dela.\nOstiralean, udaletxean 19:00etan 'Joko zuzenak Oiartzunen, lehen eta orain' Joxe Mari Mitxelenaren eta Antton Mendizabalen eskutik, eta Iñaki Uriarte arkitektoaren 'La plaza frontón, ágora vasca' hitzaldiak izango dira. Larunbatean eta igandean; berriz, bote luze, errebote, pasaka eta laxo erakustaldiak. Zehazki, larunbatean 10:30ean bote luzea izango da Doneztebe plazan. Eta 12:00etan Kontzejupean pasaka. Igandean, 11:00etan Beheko Plazan Errebotea izango da ikusgai.\nEl curso de autoayuda empieza el día 4 Indartsu hasi dute ikasturtea Elizalden


Herriko hainbat artistak saltokietan erakutsiko dituzte euren lanak - Bergara - Goiena.eus\nHerriko hainbat artistak saltokietan erakutsiko dituzte euren lanak\nImanol Gallego 2014-02-25 10:06\nBergararren sormenak ez dauka mugarik. Duela urtebete herriko hainbat artistaren talentu eta margoekin erdiguneko zenbait erakusleiho apaindu eta gero, orain, herriko sortzaileen lanekin hainbat taberna eta gozotegi apainduko dituzte.\nKasu horretan, baina, paretak margotu beharrean, herriko artistek euren obrak eroango dituzte aukeratutako komertzioetara.\nArtea, guztion eskura\n"Egiten dugun lana jendeari erakusteko modu bat da", aipatu du artistetako batek. Beste herri eta hiriburu batzuetan egiten den ekimen horren bidez, artearen demokratizazio bat gertatzen dela dio artistak berak: "Jendea ez bada arte galeria eta aretoetara joaten, guk gerturatuko diogu gure artea".\nZazpi artistak erakutsiko dituzte euren lanak. Dixulan tabernan Jesus Mari Zabaletaren margoak egongo dira. Nahikarin Roberto Gabilondok erakutsiko ditu bere lanak. Hamaika tabernan Manu Montielen argazkiak egongo dira ikusgai. Pol-Poleko paretak Juajo Altunaren margoek beteko dituzte eta Raizabal gozotegian, aldiz, Aintzane Codenen, June Martinen eta Markel Martinezen lanak egongo dira.


2019KO ZAWP NAZIOARTEKO EGONALDIEN PROGRAMA – Zawp\nHome » ZAWP Mundua » 2019KO ZAWP NAZIOARTEKO EGONALDIEN PROGRAMA\n2019KO ZAWP NAZIOARTEKO EGONALDIEN PROGRAMA\n2019ko ZAWP nazioarteko egonaldien programa ZAWP proiektuaren printzipioetan oinarrituta:\nSORKUNTZA+ BIZIBERRITZEA+ MEMORIA+ MIKROPROTOTIPATUA,\nEgonaldien deialdi berria irekitzen dugu hurrengo helburuekin: Sorkuntza-eremu ezberdinetan esperimentazio eta ikerketa sustatzea, sortzaileen sustapenean laguntzea eta bertako zein atzerriko profesionalen mugikortasuna bultzatzea Deustuko Erribera eta Zorrotzaurren\nKudeaketa, ekoizpen eta dinamizazio kulturalaz arduratzen diren pertsonentzat. Ikertzaile, artista, musikari, antzezle profesional edo amateur, ikasle, natura edota giza-zientzialarientzat. Hau da, ekoizpena eta ikerketa helburu duten sortzaileentzat, kultura, artea, gizartea, ekonomia edo jakintzaren eremua aurrera pauso txiki bat eman nahi dutenentzat.\nArkitektura, hirigintza, hiri-interbentzioa, ekonomia berriak, kudeaketa kulturala, memoria historikoa, teknologia berriak, transmedia lengoaiak, arte interaktiboa, komunikabide berriak, arte eszenikoak, hezkuntza eta iraunkortasuna, izateke diren disziplinetan arreta berezia jarriz.\nEgonaldi autofinantzatuen kasuan, disziplinak ez daude mugatuak.\nAstebete eta lau hilabete bitartekoa. Betiere 2019ko maiatzaren 31 baino lehen bukatuko delarik.\nOINARRI OSOAK DESCARGATU


Bederatzi positibo gehiago atzeman dituzte: zortzi Baztanen eta bertze bat Donamarian - Mendialdea - Erran.eus\nBederatzi positibo gehiago atzeman dituzte: zortzi Baztanen eta bertze bat Donamarian\nTtipi-Ttapa 2021-03-23 07:27\nAzken datuen arabera, bederatzi positibo atzeman dituzte gure lurraldean: zortzi Baztanen (Amaiur +1, Azpilkueta +1, Elizondo +5 eta Oronoz-Mugairi +1) eta bertze bat Donamarian. Nafarroa osoko azken datuei erreparatuta, positibotasun tasa %5,2koa da eta COVID-19agatik gaixotuta ospitalean 92 pertsona zeuden (horietatik 17 ZIUn). Atzeman zituzten 118 kutsatuen batez bertzeko adina 35 urtekoa da. Iazko martxoaz geroztik COVID-19aren ondorioz Nafarroan hildakoen kopurua 1.121ekoa zen atzo.\nGure lurraldean pandemiaren hasieratik metatutako positiboak errepasatuz gero, 422 dira Doneztebeko osasun eremuan (Malerreka+Bertizarana) atzeman dituztenak, 611 Elizondoko eremuan (Baztan+Urdazubi+Zugarramurdi), 282 Leitzako eremuan (Arano+Areso+Goizueta+Leitza) eta 477 Bortzirietan.\nNafarroa osoko datuei dagokionez, atzo, martxoak 22, 2.248 proba egin zituzten (978 PCR eta 1.270 antigeno proba) eta horietatik 66k positibo eman zuten (%5,2)\nCOVID-19ak jota, atzo, martxoak 22, 9 pertsona ospitaleratu zituzten Nafarroan, horietatik 1 ZIUn, eta 0 hildakoren berri eman zuten. Alta eta bajen balantzea egin ondotik, orain 92 daude ospitalean, horietatik 17 ZIUn.\nIkuspegi geografikotik, Iruñean eta Iruñerrian daude positiboen %54, Tuteran %15 eta Lizarran %14. Gainerako positiboak (%17) Nafarroako bertze eskualde batzuen artean daude banatuak.\nTxertaketa-planari dagokionez, Nafarroan 100.505 pertsona txertatu dituzte atzoko egunera arte. Atzo, martxoak 22, 745 txerto paratu zituzten eta, oraingoz, 31.373 pertsonek hartu dituzte bi dosiak.\nAdin-tartekako kasuen banaketari dagokionez, talde nagusiak 15 urtetik beheitikoak dira (%28), eta 30-44 urtekoak (%22). Ondotik, 45-59 urteko taldea dago (%21), eta 15-29 urteko segmentua (%13). Azkenik, 60 eta 75 urte bitarteko taldeak daude (%9), eta 75 urtetik goitikoak (%7). Positibo berrien batez bertzeko adina 35 urtekoa da. Generoari dagokionez, % 53 emakumeak dira eta % 47 gizonak.\nBirusak eragindako infekzioen intzidentzia metatuari dagokionez, atzoko kasuak batuz gero, 52.909 pertsonakoa da, eta heriotza kopurua 1.121ekoa.


Aretxabaletako medikuak - Ahotsak.eus\nAretxabaletako medikuak
Aretxabaletan egon ziren medikuak gogora ekartzen ditu. Baserriz baserri ibili behar izaten ziren; besteak beste, umeak mundura ekartzen laguntzen. Mediku bat bizikletaz joaten zen baserrietara.
\nHizlaria(k): Zuazua Urrutia, Timoteo\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ARE-016-004 kodeko bideoa nahi duzula aipatzea: ahotsak@ahotsak.eus\nAretxabaletan egon ziren medikuak gogora ekartzen ditu. Baserriz baserri ibili behar izaten ziren; besteak beste, umeak mundura ekartzen laguntzen. Mediku bat bizikletaz joaten zen baserrietara.\nData: 2006(e)ko ekainaren 19a\nGaia(k): Herria, azpiegitura » Garraioak » Bizikletak eta motorrak , Ohiturak eta bizimodua » Osasuna » Jaiotzak , Ohiturak eta bizimodua » Osasuna » Medikuak eta sasimedikuak\n-Medikuak-eta hemen Aretxabaletan asko ezautuko zenduzen, ez?\n-Aretxabaletan ba, bat nik nire denporan bat egon zan; beste bat mediku zaharra, don Severiano, ha sonbrerotxo bateaz ibiltten zan pasiuen gure mutiko denporan. Eta gero don Tomas Agirre. Kotxeik ez euken eta bizikletan ibiltten zan; eta horra zeara, Urkulure edo, horra deiketan utsen. Gero hara goiko basarrira iguel, eta orduen medikuek ibiltten zien, ta ez euen kamiñoik. Kamiñua hor baeuen, baiña -lehengunien be esan notsun-. Bueltan badator bizikleta gaiñien, eta hor kalien entradan baserri bat, Basabe baserrixe, txakurrek hanguek urten dotse, eta bera [...] ta txakurrek hasi die burruken eta jausi bueltaka, izterra apurtu medikuorrek. Bai, izterra apurtu. Eta gero, ba, ez dakit ha holan egon zan denporan ba, Eskoritzakuak edo eingo euen, ez dakit. Orduen medikuek, pentsaizu, Aretxabaletan mediku bat. Eta hori Urkulu aldioi ta harako abixue. Orduen andrak be umiok asko eukitten zittuen, baiña ez zien faten oingo moruen maternidadera eta. Umie ein biher euenien, medikuana. Igual handik etorri eta hara goiko baserrirako abixue, andriek umie ein biher dauela eta; goixeko ordu bixetan iguel, bestetik etorritta. Gero barriro handik etorri eta ez dakit norakue. Beste basarriren baterako eta. Kalekuak ba [gauzen] egogi bertan baiñe, baserririk baserri medikuek asko [ibilli biher izeten euen]. Gaurkuek ein biher baleue hori, eneee! Hola zan.\n-Mediku bakarra herri guztirako?\n-Danerako. Praktikante bat. Praktikante bat gero etorri zan indizñuak edo holan emuteko-edo. Gero etorri zan. Baiña ni txikixe nintzela praktikanteik ez euen hemen. Praktikantie hona lehelengo etorri zanerako nik igual euko nittuen... Oiartzungo bat etorriko zan lehelengo hona, eta nik iguel eukiko nittuen hemezortzi edo...\nEgilea(k): Jon Antxia\nBergarako erizainak eta botikariak\nEtxean erditzeko erabakia\nZubietako apaiza eta bizikleta\nAutomobil gutxi, bizikletan gustura\nGAC bizikleta lantegia\nEtxean egindako pilotak\nBera "Ondarru" emaginarekin jaio zen\nAndoainen bi mediku; asegururik ez\nBizikleta alokatu parrandara joateko


Noticias – Página 3 – kidekoop\nMartxoaren 9an, osteguna, Sustraiak Cateringeko lagunek afari agroekologikoa antolatu dute Hika Ateneon. 20:30tatik 22:30ak bitartean, bertoko eta sasoiko produktuekin landutako menua eskainiko dute. Kartelean duzue menu osoa ikusteko aukera, baita erreserba egiteko datuak ere. Animatu zaitezte! El día 9 de marzo, jueves, Sustraiak Catering organiza una cena agroecológica en Hika Ateneo. De 20:30 a 22:30 tendréis ocasión de degustar un menú elaborado con productos locales y de temporada. Podéis ver en…\nOtsailaren 24an, ostirala, Boga Kooperatibak Garagardo Pirata berria aurkeztuko du Bilboko Itsas Museoko atarian dagoen Atyla belaontzian. Aurkezpena 12:00etan hasiko da, eta aurkezpen – argazkiaren ondotik, garagardo berriaren dastatzea egingo da Itsas museoaren tabernan 12:15etatik 13:00tara. Bertan, Urtzi Ugaldek eta Alba Donadeuk, kooperatibako Marketing-salmenten eta Ekoizpenaren arduradunek, adierazpen batzuk egingo dituzte. Gonbidapena komunikabideei, kolaboratzaileei, bezeroei eta instituzioei zuzendua dago. Antolakuntza beharretarako, aldez aurretik asistentzia konfirmatzea eskatzen da, email bidez (info@boga.eus) edota…\nDatorren otsailaren 19an Hiri ortu tailerra antolatu dugu Larrateko ekoizleakin batera. Betiko lez, Goizalden egingo da ikastaroa goizeko 12:00tan. Sasoiak eta labore mota bakoitzaren beharrak, substratu on baten prestakuntza, hazitokiak, plagak, gaixotasunak … gaiak jorratuko dira, besteak beste. Zure terrazan edota balkoian sasoiko jakiak, senda-belarrak edota sukaldaritzarako belarrak landatzen ikasi nahi baduzu, ez galdu aukera paregabe hau! Beharrezkoa da aurretik izena ematea, horretarako, idatzi info@kidekoop.org helbidera eta baieztatu etorriko zarela. Horrez gain,…\nAtzo Larrateko ekoizlearekin batera Zeberioko Maskilu kontserbetan egon ginen. Sasoiko kalabazekin, porruekin eta patatekin egindako krema ontziratzen, alegia. Larreteko ekoizlearen (Josu) soberakinak gordetzeko aukera paregabea; horrela, hurrengo hileetan neguko jakiekin egindako kalabaza krema gozoa izango dugu. Oso proiektu polita Maskilu kooperatiba agroekologikoa. Informazio gehiago beraien webgunean aurkituko duzue. Esperientzia ederra izan zen, errepikatzeko modukoa. Ayer junto con el productor Larrateko estuvimos en la conservera Maskilu de Zeberio. En concreto, embotando una…\nIgande honetan, hilaren 29an, Goizalde Elkartean patata errazioak eskainiko ditugu. Gehiengoak jakingo duzuen bezala, hilean behin jarduera bat egiten zaiatzen gara Kidekoopen. Oraingoan patata errazioak eskainiko ditugu baina hainbat tailer prestatzen gabiltza hurrengo hileetarako. Adi egon eta parte hartu! Bilbiko plazan ikusiko dugu elkar Este domingo, día 29, ofreceremos raciones de patatas en Goizalde Elkartea. Como la mayoría de vosotr@s sabrá, intentamos organizar una actividad cada mes en o desde Kidekoop.…\nGaur, hilaren 3an, arratsaldeko 20:00tan argazkian ikusten den moduko bi saski zozketatu ditugu Kidekoopeko lokalean. Bideoan ikus dezakezuen bezala, zenbaki saridunak 94 eta 263 izan dira. Irabazleek astebeteko epea izango dute info@kidekoop.org helbidera idatziz jakinarazteko. Urtarrilaren 10ean zenbaki saridunen berri ez badugu, erreserbako zenbakiak hartuko dira kontuan, 109 eta 279, alegia. Mila esker zuen laguntzagatik! Irabazitako diruarekin beharrezko materiala (pisua, baldak,…) erosteko erabiliko da. Hoy, día 3 de Enero, a…\nJakingo duzuenez, larunbat honetan, abenduaren 17an, gure auzoan Gau irekia ospatuko da egun osoan zehar. Ezagutzen ez duzuenontzat, Gau irekia San Francisco, Zabala eta Bilbo zaharreko ekintzaile sozialen eta kulturalen guneak ezagutzera emateko ekitaldia da. Hainbat taldek hamaika jarduera kultural antolatu dituzte egun honetarako: proiekzioak, tailerrak, antzerkia, kontzertuak, djak,… Helburua Bilboko auzo hauetan elkarteratze berriak sustatu eta bizitza, lana eta ametsak partekatzen dituzten pertsonen arteko harreman solidarioa indartzea da. Kidekoopek ere…\nAbenduaren 14an, arratsaldeko 20:00tan, Bidaia koaderneoa. Haziei buruzko pasarte eta ohar historikoak liburuaren aurkezpena egongo da ANTI liburudendan. Haziera proiektutik (Donostiako hazien artxiboa) ateratako 3 testu batzen dira liburu honetan, hau da, hiru ataletan zatitzen da: Haziak nola mugitzen diren Kortsarioez eta haziez Hazi pozoitsuen arrasto durduzagarria Haziekin harremana partekatzen duten hainbat historiako pertsonaia ezagunak nahiz ezin konta ahala pertsona ezezagun aurki ditzakegu bertan, baita bitxikeri historikoak ere. Animatu zaitezte! …\nElikadura burujabetza jardunaldiak / Jornadas soberanía alimentaria\nGITE-IPES-ek (Gizarte Ikerketarako Talde Eragilea) eta LABORE-k (Bilbon elikadura burujabetza sustatzeko sorturiko talde berria) urriaren 24-tik 27-ra bitartean (bi datak barne) jardunaldi sorta bat antolatu dute “Zer jan, eta nola erosi? Elikadura burujabetza helburu” izenburu pean. Egungo testuinguruan, elikadura burujabetza Euskal Herrian, eta Bilbon zehatzago, gogoetarako marko bat eskaintzea dute xede: gaurko nekazaritza industriala jasangarria da? Iraungarria da? Elikadura negozio bihurtzeak nora garamatza? Alternatibarik badago? Teorian sakontzeko, eta baita praktikaren bitartez…


AGINDUA, 2021eko uztailaren 29koa, Jaurlaritzako lehenengo lehendakariorde eta Segurtasuneko sailburuarena, 2021eko ekitaldian EAEn irabazi-asmorik gabeko erakundeek joko patologikoari buruzko informazio eta prebentzio unibertsaleko jarduerak egiteko dirulaguntzen emakida arautzen eta iragartzen duena. - Eusko Jaurlaritza - Euskadi.eus\nAGINDUA, 2021eko uztailaren 29koa, Jaurlaritzako lehenengo lehendakariorde eta Segurtasuneko sailburuarena, 2021eko ekitaldian EAEn irabazi-asmorik gabeko erakundeek joko patologikoari buruzko informazio eta prebentzio unibertsaleko jarduerak egiteko dirulaguntzen emakida arautzen eta iragartzen duena.\n2. artikulua Emakidarako baliabide ekonomikoak eta muga.\n3. artikulua Erakunde onuradunak.\n4. artikulua Diruz lagundu daitezkeen proiektuak.\n5. artikulua Beste dirulaguntza edo laguntza batzuekiko bateragarritasuna.\n6. artikulua Laguntzak elektronikoki izapidetzea.\n7. artikulua Eskabideak aurkezteko modua eta epea.\n8. artikulua Eskabideen edukia.\n9. artikulua Eskaeraren akatsak zuzentzea.\n10. artikulua Kudeaketa, ebazpena, errekurtsoak eta publizitate-prozedura.\n11. artikulua Esleipen-irizpideak eta horien haztapena.\n12. artikulua Zenbatekoa, ordaintzeko modua eta baldintzak.\n13. artikulua Erakunde onuradunen betebeharrak.\n14. artikulua Dirulaguntzaren baldintzak aldatzea.\n15. artikulua Isiltasunaren bidezko ezespena.\n17. artikulua Itzulketa-prozedurak.\n18. artikulua Aplikatu beharreko dirulaguntzei buruzko araudia.\n19. artikulua Datu pertsonalen babesari buruzko informazio-klausula.\nJokoa gizarte-, jolas- eta dibertsio-jardueratzat jotzen da, eta joko patologiko bihur daiteke jokalariak askatasun emozionala galtzen badu eta horrek haren jokabidean zuzeneko eragina badauka. Oso nahasmendu ezgaitzailea, progresiboa eta kronikoa bihurtzen da, eta norberaren, familiaren, gizarte-arloko eta lan-arloko narriadura eragiten du. Beraz, osasun publikoko arazoa da.\nEuskal Autonomia Erkidegoko Jokoaren Erregelamendu Orokorrak (uztailaren 27ko 120/2016 Dekretuaren bidez onartua) joko arduratsuaren printzipioak ezartzen ditu 10. artikuluan.\nJoko arduratsua esaten zaio jokalariak joko-jarduera kontzienteki eta ingurune osasungarrian garatzen duela bermatzen duten neurrien, arauen eta informazioen multzoari, betiere jokalariaren borondateari eta erabakitzeko askatasunari murrizketarik jarri gabe.\nJokoa Arautzeko Agintaritzak jokalarien eskubideak bermatuko ditu, eta joko arduratsua sustatuko du; horretarako, prebentzio- eta heziketa-kanpainak bultzatu eta babestuko ditu, eta prebentzio- eta laguntza-programetan esku hartuko du Osasun arloko sail eskudunarekin, toki-administrazioekin eta adikzio-jokabideak artatzen dituzten elkarteekin elkarlanean.\nIrabazi-asmorik gabeko elkarteek joko patologikoaren eremuan egiten dituzten jarduketak azpimarragarriak dira, eta oso eraginkorrak. Kontuan izanik Osasun Sailak diruz laguntzen dituela erakunde horiek adikzioen prebentzio selektiboaren, agindutakoaren eta asistentzialaren eremuan egiten dituzten jarduerak, deialdi honen helburua da informazio eta prebentzio unibertsaleko jarduketetarako dirulaguntzak ematea.\nDeialdi hau Euskal Autonomia Erkidegoan dirulaguntzen eta laguntzen arloan indarrean dagoen araudiaren babesean egiten da. Hain zuzen, xedapen hauetan dago bilduta: azaroaren 11ko 1/1997 Legegintzako Dekretuaren (Euskadiko Ogasun Nagusiaren Antolarauei buruzko Legearen testu bategina EONALTB onartzen duena) IV. titulua, Dirulaguntzei buruzko Lege Orokorra (azaroaren 17ko 38/2003 Legea) eta aipatutako legearen erregelamendua onartzen duen Errege Dekretua (uztailaren 21eko 887/2006 Errege Dekretua).\nAgindu honek xede du irabazi-asmorik gabeko erakundeei dirulaguntzak emateko baldintzak arautzea, norgehiagoka-araubidean, joko patologikoari buruzko informazio eta prebentzio unibertsaleko jarduerak egin ditzaten. Gainera, 2021eko dirulaguntzen deialdia egiten da.\nDirulaguntza honen helburua da irabazi-asmorik gabeko erakundeek jokoarekin lotutako jokabide arriskutsu eta arazotsuei buruz egiten dituzten informazio eta prebentzio unibertsaleko jarduerei eusten laguntzea. Honako hau jotzen da prebentzio unibertsaltzat: biztanleria orokorrari zuzentzen zaiona eta osasuna sustatuz egiten dena, jokoarekin lotutako adikzio-jokabideek dakartzaten arazoei buruzko ezagutza sortzeko eta orientazioa emateko.\nAgindua bat dator 2021eko Segurtasun Sailaren Dirulaguntzen Plan Estrategikoan ezarritako jarraibideekin (Jaurlaritzako lehenengo lehendakariorde eta Segurtasuneko sailburuaren aginduaren bidez onartua).\nAgindu hau betetzeko, gehienez ere 200.000 euro bideratuko dira, otsailaren 11ko 1/2021 Legearen bidez onartutako EAEren 2021eko aurrekontuetan kontsignatuak.\nNorgehiagoka-araubidean, joko patologikoari buruzko informazio eta prebentzio unibertsaleko jarduerak egiten dituzten irabazi-asmorik gabeko erakundeek eskatu ahalko dituzte laguntzak, betiere jarduerok biztanleria orokorrera zuzenduta badaude, joko patologikoa sor dezaketen ohitura edo jokabideetarako sustagarria kentzeko helburua badute eta 2021. urtean egiten badituzte. Horrez gain, baldintza hauek bete behar dituzte elkarteek:\nLegearen barruan sortuak izan behar dute, eta dagozkien administrazio-erregistroetan edo erroldetan behar bezala erregistratuta egon dirulaguntzen deialdia baino urtebete lehenagotik, gutxienez.\nIrabazi-asmorik gabekoak izan behar dute, edozein dutela ere forma juridikoa: elkartea, fundazioa, gizarte-ekimeneko kooperatiba edo irabazi-asmorik gabeko besteren bat; gainera, helburu publiko bat edo gizarte-interesekoa lortzea sustatu behar dute. Irabazi-asmorik ezak erakundearen estatutuetan jasota egon behar du.\nEgunean izatea indarreko xedapenek ezartzen dituzten zerga-betebeharrak eta Gizarte Segurantzarekikoak.\nDirulaguntzak itzultzeko betebeharrak ordainduta edukitzea.\nEuren jarduera Euskal Autonomia Erkidegoan gauzatu behar dute, nagusiki.\nAzaroaren 11ko 1/1997 Legegintzako Dekretuak (Euskadiko Ogasun Nagusiaren Antolarauei buruzko Legearen testu bategina onartzen duena) 50.6 artikuluan eta azaroaren 17ko 38/2003 Legeak 13. artikuluan ezarritako baldintza orokorrak bete behar dituzte, eta ez dute azken artikulu horren 2. eta 3. apartatuetan aipatutako ezein inguruabarretan egon behar.\nAgindu honen ondorioetarako, joko patologikoari buruzko informazio eta prebentzio unibertsaleko proiektutzat joko dira xede hauek dituzten ekintzak zertzen dituztenak:\nJoko patologikoaren arriskuarekiko kalteberatasun-egoerak detektatzea.\nJoko arduratsuaren ezaugarriei buruzko ezagutza sustatzea.\nJoko arazotsuan, gehiegizko jokoan eta joko patologikoan aritzeko arrisku-egoeraren adierazleei buruzko ezagutza eta jokoak adikzioa sortzeko duen ahalmenean eragin handiena duten faktoreei buruzkoa sustatzea.\nTeknologia berriek jokorako dakartzaten arriskuen berri ematea.\nJoko patologikoaren aurka borrokatzeko jarduera eta baliabide publikoak eta pribatuak zabaltzea.\nProiektuek kolektibo hauek izan ahalko dituzte xede, besteak beste:\nGazteak eta nerabeak.\n2021eko urtarrilaren 1etik abenduaren 31ra arte gauzatutako proiektuak lagundu ahalko dira diruz.\nAgindu honen bidez araututako dirulaguntzak ematea bateragarria izango da jarduera bera finantzatzeko beste administrazio batzuek edo beste erakunde publiko zein pribatu batzuek ematen dituzten beste dirulaguntza, laguntza, diru-sarrera edo baliabide batzuk eskuratzearekin. Administrazio honetako beste erakunde batzuek emandako beste dirulaguntza edo laguntza batzuekin ere izango dira bateragarriak. Dirulaguntzen zenbatekoak ezingo du gainditu erakunde onuradunak gauzatu beharreko jardueraren kostua, beste administrazio edo erakunde publiko edo pribatu batzuek emandako dirulaguntzekin edo laguntzekin batera bada ere.\nAurrekoaren ondorioetarako, eskaerarekin batera, erantzukizunpeko adierazpena aurkeztu beharko da; horren bidez, adierazi beharko da helburu bera lortzeko bestelako finantzaketa-iturririk dagoen ala ez, iturri horien zenbatekoa eta, hala badagokio, oraindik ebatzi beharreko dirulaguntzen eskaerarik dagoen ala ez, agindu honen 8. artikuluarekin bat etorriz.\nLortutako laguntza eta dirulaguntza guztien batura jardueraren aurrekontu osoa baino handiagoa baldin bada, dirulaguntza txikiagoa emango da, gehiegizko zenbatekoa kenduta.\nErakunde interesdunek baliabide elektronikoak erabiliko dituzte, eskaerak, kontsultak eta prozedura honetako izapide guztiak egiteko.\nJakinarazpenak bide elektronikoez egingo dira, Euskal Autonomia Erkidegoko Administrazio Publikoaren egoitza elektronikoko «Nire karpeta» atalaren bidez: https://www.euskadi.eus/nirekarpeta. Jakinarazpen-sistemak ahalbidetuko du egiaztatzea zer egunetan eta zer ordutan jarri zaion eskuragarri jakinarazten den egintza erakunde interesdunari edo, hala badagokio, legezko ordezkariari edo baimendutako pertsonari, eta noiz ikusi duen haren edukia; une horretatik aurrera, jakinarazpena egindakotzat joko da. Eskuragarri jarri dela frogatuta dagoenean eta edukia ikusi gabe hamar egun natural igarotzen direnean, jakinarazpena ukatu dela ondorioztatu, eta izapidea egindakotzat joko da. Beraz, prozedurak aurrera egingo du, ofizioz edo hartzaileak eskatuta jakinarazpena ikustea teknikoki edo materialki ezinezkoa izan dela egiaztatu ezean.\nLaguntza hauek izapidetzeko bide elektronikoen erabilera lege hauen bidez arautuko da: 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoaren Araubide Juridikoarena, eta 21/2012 Dekretua, otsailaren 21ekoa, Administrazio Elektronikoari buruzkoa.\nIzapidetze elektronikoa eta bide elektronikoak erabiltzeko jarraibideak Euskal Autonomia Erkidegoko Administrazio Publikoaren egoitza elektronikoan egongo dira eskuragarri, helbide honetan: https://www.euskadi.eus/egoitza-elektronikoa/\nEskaerak aurkezteko epea hilabetekoa izango da, agindu hau EHAAn argitaratu eta hurrengo egunetik aurrera zenbatzen hasita.\nAdministrazio-prozeduraren informazio-fitxa (bertan daude izapideak egiteko jarraibideak, erantzukizunpeko adierazpenak eta ereduak, eta haren bidez sar daiteke eskaera egiteko inprimakira) honako esteka honetan dago: https://www.euskadi.eus/zerbitzuak/1109102\nProzedura honen izapide guztiak modu telematikoan egin ahal izateko, erakunde eskatzaileek Euskal Autonomia Erkidegoko Administrazio Publikoak onartutako edozein ziurtagiri elektroniko erabili ahal izango dute.\nEuskal Autonomia Erkidegoko Administrazio Publikoaren egoitza elektronikoan onartutako identifikazio eta sinadura elektronikorako bitartekoak helbide hauetan daude eskuragarri: https://www.euskadi.eus/ziurtagiri-elektronikoak\nEskaeraren osteko izapide elektronikoak, jakinarazpenak barne, Euskal Autonomia Erkidegoko Administrazio Publikoaren egoitza elektronikoko «Nire karpeta» atalaren bidez egingo dira: https://www.euskadi.eus/nirekarpeta\nErakunde interesdunaren legezko ordezkariaren sinadura elektronikoarekin aurkeztuko dira bai eskabideak bai agindu honen 8. artikuluaren arabera erantsi behar den dokumentazio osagarria. Eskabideak Euskal Autonomia Erkidegoko Administrazio Publikoaren egoitza elektronikoan daude eskuragarri, helbide honetan: https://www.euskadi.eus/zerbitzuak/1109102\nEra berean, ordezkari baten bidez izapidetu ahalko da elektronikoki. Horretarako, ordezkaria Euskal Autonomia Erkidegoko Administrazio Publikoaren ahalordeen erregistro elektronikoan inskribatu beharko da, helbide honen bitartez: https://www.euskadi.eus/ordezkariak\nErakunde eskatzaileek aukeratzen duten hizkuntzan aurkeztu ahalko dituzte laguntza-eskaera eta erantsi behar den dokumentazioa. Era berean, erakunde eskatzaileak hautatutako hizkuntza erabiliko da laguntza-eskaeraren ondoriozko jarduketetan eta prozedura osoan, Euskararen erabilera normalizatzeko Oinarrizko Legeak (azaroaren 24ko 10/1982 Legea) ezartzen duen moduan.\nBai laguntza ematean bai ordainketak egitean, eskatzaileek zerga-betebeharrak eta Gizarte Segurantzarekikoak betetzen dituztela egiaztatuko du organo kudeatzaileak, automatikoki eta behar adina aldiz, eskatzaileek baimenik eman behar izan gabe, Euskadiko Ogasun Nagusiaren Antolarauei buruzko Legearen testu bateginak (azaroaren 11ko 1/1997 Legegintzako Dekretuaren bidez onartua) 50.3 artikuluan ezarritakoa aplikatuz. Hala ere, eskatzaileak berariaz uko egin diezaioke egiaztatze horri, baina, orduan, kasuan kasuko ziurtagiriak aurkeztu beharko ditu.\nEra berean, bai laguntza ematean bai ordainketak egitean, dirulaguntzak itzultzeko betebeharrak betetzen direla egiaztatuko da.\nEskaeretan adierazi ahalko da laguntza eskatu duen erakundeak baimena ematen diola berariaz Joko eta Ikuskizun Zuzendaritzari datuak edo dokumentuak eskuratzeko edo egiaztatzeko, hargatik eragotzi gabe Administrazio Publikoak egiaztatzeko, kontrolatzeko eta ikuskatzeko dituen ahalmenak.\nZiurtagiri elektroniko onartu baten bidez identifikatutako pertsona fisikoen nortasun-datuei dagokienez ez da dokumentaziorik aurkeztu behar.\nAgindu honetan aipatutako erantzukizunpeko adierazpen guztietan jasotako datuak egiazkoak direla frogatu beharko dute onuradun izateko proposatzen diren pertsonek, dena delako laguntza edo dirulaguntza emateko prozedura ebatzi baino lehen frogatu ere, dagozkien agiriak aurkeztuta edo organo kudeatzaileari dokumentazioa egiaztatzeko baimena emanda.\nEskaerak aurkezteak esan nahi du deialdi honen oinarriek zehazten dituzten baldintzak berariaz eta formalki onartzen direla.\nEuskadiko Ogasun Nagusiaren Antolarauei buruzko Legearen testu bateginak (azaroaren 11ko 1/1997 Legegintzako Dekretuaren bidez onartua) 50.6 artikuluan eta Dirulaguntzei buruzko Lege Orokorrak (azaroaren 17ko 38/2003 Legea) 13.7 artikuluan ezarritakoa aplikatuz, eskatzaileak betekizun hauek egiaztatuko ditu eskaera-orri normalizatuan, erantzukizunpeko adierazpen baten bidez:\nBeste edozein administrazio edo erakunde publiko zein pribatuk helburu bererako eskainitako dirulaguntzarik, laguntzarik, diru-sarrerarik edo bestelako baliabiderik eskatu den, eta, hala balitz, horrelakorik lortu den jakinaraztea.\nEuskal Autonomia Erkidegoko Administrazio Orokorrak, haren erakunde autonomoek edo Euskal Autonomia Erkidegoko Administrazio Orokorraren mendeko zuzenbide pribatuko erakunde publikoek emandako izaera bereko laguntzen edo dirulaguntzen esparruan inolako itzulketa- edo zehapen-prozeduratan sartuta ez dagoela edo prozedura horiek amaituta daudela egiaztatzea.\nAgindu honetan xedatutako laguntzak erakunde onuradunei emateko eta, hala badagokio, ordaintzeko, ezinbestekoa izango da Euskal Autonomia Erkidegoko Administrazio Orokorrak, haren erakunde autonomoek eta Euskal Autonomia Erkidegoko Administrazio Orokorraren mendeko zuzenbide pribatuko erakunde publikoek emandako izaera bereko dirulaguntzen esparruan hasita dauden eta oraindik izapidetzen ari diren zehapen-prozedura guztiak amaitzea.\nErakunde eskatzaileak dagokion epai edo ebazpen irmoak ezartzen duen aldian laguntza edo dirulaguntza publikoak lortzeko aukera kentzen dion administrazio- edo zigor-zehapenik ez daukala edo laguntzok jasotzeko gaitasuna kentzen dion legezko debekurik ez daukala egiaztatzea, Emakumeen eta Gizonen Berdintasunerako Legeak (otsailaren 18ko 4/2005 Legea) azken xedapenetako seigarrenean ezarritakoa barne.\nErakundea legez eratuta eta dagokion erregistroan inskribatuta dagoela egiaztatzea.\nEskatzaileak erakundea eratzeko eskritura aurkeztu beharko du, baita haren estatutuak, dagokion erregistroko inskripzioa eta erakundearen IFK ere.\nErakunde eskatzaileak lehenago jokoari lotutako arazoekin zerikusia duten dirulaguntzak eskuratu baditu, hori egiaztatzeko frogagiria aurkeztu beharko du.\nProiektu bakoitzeko eskaera bat bete beharko da; Euskal Autonomia Erkidegoko Administrazio Publikoaren egoitza elektronikoan egongo da eskuragarri, helbide honetan: https://www.euskadi.eus/zerbitzuak/1109102\nEskaerek, gutxienez, datu hauek jasoko dituzte:\nProiektua aurkezten duen erakundearen eta pertsonaren identifikazio-datuak (nor den, zer erakunde ordezkatzen duen) eta kokapen-datuak (posta-helbidea, telefono-zenbakia, etab.).\nErakunde sustatzailea: erakundearen deskribapena, ibilbidea eta proiektuaren xede den gaian izandako esperientzia.\nProiektuan harremanez arduratzen den teknikariaren datuak.\nProposatutako proiekturako lantaldeko kide bakoitzaren izen-abizenak, lanbide-taldea, titulazioa, arduraldia (lanaldi osoa edo partziala ehunekoa adierazita eta proiektuari eskainiko zaion lanaldiaren ehunekoa), lan-kontratuaren hasiera- eta amaiera-data eta lan-kostua (Gizarte Segurantza barne).\nProiektua nola gauzatuko den (deskribapena).\nJustifikazioa edo arrazoiak: egoeraren diagnostikoa.\nProiektuaren eta proiektua sustatzen duen erakundearen historia laburra.\nOinarri teorikoak: zein arlotan eragin nahi den.\nProiektuaren helburua: helburu orokorra, helburu zehatzak eta helburu operatiboak.\nProiektuaren jarduerak honako fase hauetan: plangintza eta diseinua, inplementazioa eta gauzatzea, ebaluazioa eta aurreikusitako beste fase batzuk.\nProiektuaren baliabideak, koordinazioa eta sareko lana barne.\nProiektuaren aurrekontua, bi puntu hauek ere adierazita: proiektuaren kostu osoa, kontzeptuen arabera banatuta, eta proiekturako diru-sarrerak.\nDirulaguntzak jasotzeko eskaerak behar bezala osorik betetzen ez badira edo aurreko apartatuan zerrendatutako dokumentazioa eransten ez bazaie, errekerimendu telematikoa egingo zaio interesdunari, hamar eguneko epean akatsak zuzendu edo nahitaezko dokumentuak aurkeztu ditzan. Halaber, jakinaraziko zaio hori egin ezean eskaeran atzera egin duela ondorioztatuko dela. Administrazioak eskaera horri buruzko berariazko ebazpena eman eta jakinarazi beharko du, Administrazio Publikoen Administrazio Prozedura Erkidearen Legeak (urriaren 1eko 39/2015 Legea) 21. eta 68. artikuluetan xedatutakoaren arabera.\nJoko eta Ikuskizun Zuzendaritza izango da agindu honetan araututako laguntzak kudeatzeko organo eskuduna.\nLaguntzak lehiaketa-prozeduraren bidez ebatziko dira. Aurkeztutako eskabideak ebaluatzeko, Balorazio Batzordea sortuko da, eta honako hauek osatuko dute:\nJon Agirre Garai jauna, Joko eta Ikuskizunen Bizkaiko Lurralde Bulegoko arduraduna.\nBeatriz Anitua Zabaleta andrea, Joko eta Ikuskizun Zuzendaritzako teknikaria.\nBegoña Calderón Martínez andrea, Osasun Publikoaren eta Adikzioen Zuzendaritzako teknikaria.\nPablo Casado jauna, Joko eta Ikuskizunen Arabako Lurralde Bulegoko arduraduna.\nPilar Etxezarreta Villaluenga andrea, Joko eta Ikuskizunen Gipuzkoako Lurralde Bulegoko arduraduna.\nAitor Uriarte Unzalu jauna, Joko eta Ikuskizunen zuzendaria eta batzordeburua.\nKide anitzeko organoko idazkaria batzordeburuak batzordekideen artean izendatutako pertsona izango da.\nBalorazio Batzordearen funtzionamenduari dagokion guztirako, osagarri moduan, Sektore Publikoaren Araubide Juridikoaren Legeak (urriaren 1eko 40/2015 Legea) 15. artikuluan eta hurrengoetan ezarritakoa aplikatuko da.\nSegurtasuneko sailburuordearen ebazpenaren bidez emango dira laguntzak.\nLaguntzak kudeatzen dituen organoak edo Balorazio Batzordeak egoki iritzitako informazio eta dokumentazio osagarri guztia eskatu ahal izango diete erakunde eskatzaileei, aurkeztutako proiektua edo jarduera hobeto ulertzeko behar badute, eta egokiak diren egiaztapenak egin eta aurkeztutako datuak erkatu ahalko dituzte laguntzak ondo esleitzeko.\nAgindu honen babesean egindako laguntza-eskaerak ebazteko eta jakinarazteko epea 6 hilabetean amaituko da, eskaerak aurkezteko epea bukatu eta hurrengo egunetik aurrera zenbatuta.\nJakinarazpen elektronikoak Euskal Autonomia Erkidegoko Administrazio Publikoaren egoitza elektronikoko «Nire karpeta» atalaren bidez egingo dira, helbide honetan: https://www.euskadi.eus/nirekarpeta\nLaguntzak emateko ebazpenetan, erakunde onuradunaren betebeharrak (agindu honen artikuluan xedatutakoak) adieraziko dira, eta berariaz aipatuko da Kontrol Ekonomikoko Bulegoak edo Herri Kontuen Euskal Epaitegiak laguntzen xedea fiskalizatzeko eginkizunak betetzean eskatzen duten informazio guztia eman behar dela.\nPublikotasun-printzipioa betetzeko, eta hargatik eragotzi gabe ebazpenak berariaz eta banan-banan jakinaraztea, Euskal Herriko Agintaritzaren Aldizkarian argitaratuko dira, Segurtasuneko sailburuordearen ebazpen bidez argitaratu ere, xedapen honen babesean emandako dirulaguntzen onuradun gertatu diren erakundeen zerrenda (esleitutako zenbatekoak adierazita) eta hasiera batean emandako dirulaguntza aldatu zaienen zerrenda.\nAgindu honen arabera Segurtasuneko sailburuak laguntza emateko edo ukatzeko ematen dituen ebazpenek ez diote amaierarik ematen administrazio-bideari, eta horien aurka gora jotzeko errekurtsoa aurkeztu ahal izango zaio Segurtasuneko sailburuari, hilabeteko epean jakinarazpena egin eta hurrengo egunetik aurrera, Administrazio Publikoen Administrazio Prozedura Erkidearen Legeak (urriaren 1eko 39/2015 Legea) 121. eta 122. artikuluetan ezarritakoari jarraikiz.\nNorbaitek uko eginez gero, emandako dirulaguntza onartzeko epea igarota, ebazpen bat emango da, eta, horren bidez, emandako puntuazio-hurrenkera aintzat hartuta, uko-egiteetatik ateratako zenbatekoa esleituko da.\nLehiaketa denez laguntzak emateko prozedura, aurkeztutako eskaerak alderatuz emango dira. Horretarako, artikulu honetan agertzen diren balorazio-irizpideak eta agindu honen IV. eranskinean ezarritako puntuazio-tarteak erabiliko dira, eskaera guztien arteko lehentasun-hurrenkera ezartze aldera. Honako hauek dira balorazio-irizpideak, horien haztapena adierazita:\nErakunde eskatzailearen aurretiazko esperientzia (0-20 puntu).\nErakunde eskatzaileak jokoari lotutako arazoekin zerikusia duten jarduerak edo programak egiten daukan esperientzia. Puntu 1 emango da erakundeak administrazio publikoen laguntzaren bat jaso duen urte bakoitzeko. Urte berean zenbait laguntza jaso badira, horietako bat bakarrik zenbatuko da. Egiaztatzeko, dirulaguntzaren emakidaren egiaztapen-kopia edo emakida hori argitaratu zen aldizkari ofizialeko erreferentzia aurkeztu beharko da, baita organo emaileak dirulaguntzaren betetze-mailari buruz emandako egiaztapena ere. Era berean, puntu bat emango da egindako jarduera bakoitzeko, finantzaketa publikorik ez badu ere, baldin eta agirien bidez justifikatzen bada (gehienez: 10 puntu).\nJokoarekin zerikusia duten patologietarako laguntzaren eta prebentzioaren eremuan duen esperientzia: puntu 1 urte bakoitzeko (gehienez: 10 puntu).\nDirulaguntzarekin egingo diren jardueren balorazioa (0-80 puntu):\nDiseinuaren kalitate teknikoa: harreman koherentea egon behar du eragin nahi zaien arloen, lortu nahi diren helburu zehatzen, helburu horiek betetzeko aurreikusitako jardueren eta helburu horien lorpen-mailaren adierazleen ebaluazioaren artean (gehienez: 30 puntu).\nJarduera gizarte-ekimeneko beste erakunde batzuekin, eremu sozial, sanitario, soziosanitario edo hezkuntza-eremuko beste federazio edo erakunde batzuekin koordinatuta eta lankidetzan gauzatzea, sare-lana sustatuta. Era berean, Jokoa Arautzeko Agintaritzarekin batez ere Jokoaren Euskal Behatokiarekin elkarlanean egin diren ekintzak baloratuko dira apartatu honetan. 10 puntu).\nProiektuaren eraginkortasuna; hau da, proiektuaren kostuaren, onuradun kopuruaren eta programa aplikatzeak eragingo dituen onuren arteko erlazioa (gehienez: 20 puntu).\nProiektuak joko arazotsuaren prebentzioan eta joko arduratsuaren hedapenean izango duen eragina, proiektuko jardueren hartzaileen kopurua neurtuta (gehienez: 20 puntu).\nAurreko apartatuan jasotako irizpideak erabiliz eskaeren hurrenkera ezarrita, puntu gehien lortzen dituzten eskaerei esleituko zaizkie laguntzak, harik eta zuzkidura ekonomikoa agortu arte.\nBerdinketa gertatuz gero, 1.1.b) balorazio-irizpidean puntuazio handiena lortu duen eskaerak izango du lehentasuna.\nEman beharreko laguntzetako bakoitza zehaztu eta zenbatesteko, kopuru hauek biderkatu beharko dira: batetik, onartutako aurrekontuaren % 75, eta, bestetik, proiektua baloratzean lortutako puntuak kalkulatuta ateratzen den ehunekoa, proiektu batek artikulu honen arabera lor ditzakeen puntuei dagokienez. Nolanahi ere, laguntzaren zenbatekoa ezin da izan eskatutako kopurua baino handiagoa.\nSegurtasun Sailak % 75eraino finantzatu ahal izango du aurreko artikuluan ezarritako moduan onartutako aurrekontua. Onartutako aurrekontutzat hartuko da aurkeztutako proiektuaren aurrekontu osoa; eskatutako proiektuan adierazitako jardueretara egokitua eta doitua egon behar du.\nDiruz lagungarria den proiektuarekin zuzeneko erlazio objektiboa daukaten jarduerei dagozkien gastuak izango dira dirulaguntzaren xedea. Diruz lagundutako proiektua zuzenean gauzatzeko behar diren erakundeko langileei dagozkien zuzeneko gastuen barruan, haien arduraldi-ehunekoa eta lan-kategoria adierazi beharko dira. Langileen gastuak ezingo dira izan honako hauek baino handiagoak:\nGoi-mailako teknikaria, lanaldi osoan: 45.470 euro gordin urtean (atxikipenen eta Gizarte Segurantzaren zenbatekoak barne).\nErdi-mailako teknikaria, lanaldi osoan: 37.245 euro gordin urtean (atxikipenen eta Gizarte Segurantzaren zenbatekoak barne).\nAdministraria, lanaldi osoan: 30.024 euro gordin urtean (atxikipenen eta Gizarte Segurantzaren zenbatekoak barne).\nZeharkako kostuak (administrazioa, kudeaketa, bulego-materiala, telekomunikazioak, ura, gasa, elektrizitatea eta bestelako zerbitzuak, diruz lagundu nahi den proiektuari argi eta garbi egozteko modukoak badira, formulazio, jarraipen eta ebaluaziorako) ezingo dira programaren zuzeneko kostuaren % 20 baino gehiago izan.\nProiektu bakoitzari ez zaio emango agindu honetarako xedatutako aurrekontu-partidaren guztizko zenbatekoaren % 20 baino gehiago. Geldikinik badago, ezarritako gutxieneko puntuazioa gainditzen duen proiektu nahikorik ez dagoelako, ehuneko hori handitu ahalko da, funtsak agortu arte.\nDiruz lagundutako jarduketak gauzatzeko hirugarrenak kontratatu behar badira, subjektu onuradunek DLOaren 29. artikuluan eta DEOaren 68. artikuluan xedatutako baldintzak bete beharko dituzte. Azpikontratazioaren proportzioa ezingo da izan diruz lagundutako jardueraren zenbatekoaren % 50 baino handiagoa. Kontratuen zenbatekoak azpikontratazioaren unean indarrean dagoen kontratu-araudian xedatutako kontratu txikien zenbatekoa gainditzen badu, ezaugarri bereziengatik merkatuan zerbitzua ematen duen erakunde nahikorik ez dagoenean izan ezik, onuradunak gutxienez hiru eskaintza eskatu beharko ditu. Aurkeztutako eskaintzak hautatzeko, efizientzia- eta ekonomia-irizpideei jarraituko zaie, eta hautapena memoria batean berariaz justifikatu beharko da, baldin eta proposamen ekonomikoki abantailatsuena aukeratzen ez bada.\nOrdainketa zatikatua izango da: % 60 laguntza onartutakoan ordainduko da, eta gainerako % 40a, berriz, Segurtasun Saileko Joko eta Ikuskizun Zuzendaritzari 2022ko urtarrilaren 15a baino lehen dirulaguntzaren justifikazio-memoria bidali ostean. Memoria horretan, diruz lagundutako proiektuaren betetze-maila adieraziko da, haren garapenaren balorazio kualitatiboa egingo da.\nOrdainketa egin aurretik, egiaztatuko da erakunde onuradunak zerga-betebeharrak eta Gizarte Segurantzarekikoak beteta dauzkala, eta ez dela zordun dirulaguntza itzuli behar duela dioen ebazpenen batean.\nJustifikazio-memorien eredu normalizatuak Euskal Autonomia Erkidegoko Administrazio Publikoaren egoitza elektronikoan egongo dira eskuragarri, eta Joko eta Ikuskizun Zuzendaritzari bidali beharko zaizkio.\nJustifikazio-memoria horri «Jarraipen ekonomikoa» izeneko agiria erantsi behar zaio; hor egingo da gauzatutako aurrekontuaren laburpena eta justifikazio-kontua. Justifikazio-kontua onartutako aurrekontu guztiari buruzko erantzukizunpeko adierazpen bat da; bertan, gastua egiaztatzeko agiri guztien zerrenda jasotzen da, eta dokumentu mota, identifikazioa, pertsona edo erakunde igorlea, kontzeptua, data, zenbatekoa eta proiektuari egotzi beharreko ehunekoa zehazten dira. Aurrekontuan aurreikusitako zenbatekoa eta benetako zenbatekoa adieraziko dira, baita diruz lagundutako jarduera finantzatzeko xedatutako beste diru-sarrera edo dirulaguntza batzuen zenbatekoa eta jatorria ere.\nJustifikazioa aurkeztu ostean, justifikatutako gastuak argitzeko edo zuzentzeko eskatu ahalko du Joko eta Ikuskizun Zuzendaritzak, baita emandako laguntza kontrolatzeko behar den dokumentazio gehigarria aurkezteko ere. Horretarako, erakunde onuradunari telematikoki jakinaraziko zaio hamar eguneko epea emango zaiola zuzenketa egiteko.\nOrgano kudeatzaileak egiaztapena egingo du, egokiak iruditzen zaizkion frogagirien ausazko laginketa-tekniken bidez, dirulaguntzaren aplikazio egokiari buruzko arrazoizko frogak eskuratzeko asmoz. Horretarako, onuradunari hautatutako egiaztagiria bidaltzeko eskatu ahalko dio.\nGainera, dirulaguntza egoki aplikatzen dela egiaztatzeko, finantzatutako jardueraren gastu-egiaztagiriak, lagin adierazgarri batean oinarrituta, laguntza eman eta hurrengo bost urteetan egiaztatuko dira. Gainera, Segurtasun Sailak, Kontrol Ekonomikoko Bulegoak edo Kontuen Euskal Epaitegiak bidezkoak diren ikuskapen-, jarraipen- eta kontrol-ekintzak egin ahalko dituzte. Erakunde onuradunek emandako dirulaguntzaren kontura egindako gastuen egiaztagiriak gorde beharko dituzte, eta eskura eduki, gastua egin eta bost urtez gutxienez.\nEgiaztagiriak bide elektronikoak erabiliz aurkeztu beharko dira, «Nire karpeta» atalaren bidez: https://www.euskadi.eus/nirekarpeta. Informazioa eta prozedura Euskal Autonomia Erkidegoko Administrazio Publikoaren egoitza elektronikoan (https://www.euskadi.eus/zerbitzuak/1109102) egongo dira eskuragarri, 6. artikuluan xedatutako izapidetze elektronikoaren jarraibideetan azaldutako prozeduraren eta jarduketen arabera.\nEuskal Autonomia Erkidegoko Ogasun Nagusiaren Antolarauei buruzko Legearen testu bateginak 50.2 artikuluan eta Dirulaguntzei buruzko Lege Orokorrak (azaroaren 17ko 38/2003 Legea) 14. eta 46. artikuluetan adierazitako betebeharrak alde batera utzi gabe, laguntzen onuradunak diren erakundeek, aginduaren gainerako artikuluek ezartzen dituzten betebeharrez gain, honako hauek bete beharko dituzte:\nBai eskaerak aurkezteko bai emandako laguntzak justifikatzeko, agindu honetan xedatutako ereduak erabiltzea.\nEmandako dirulaguntza onartzea. Dirulaguntzak emateko ebazpena jakinarazi eta hamabost eguneko epean, erakunde onuradunek berariaz uko egiten ez badiote, laguntza onartutzat joko da.\nDiruz lagundutako jardueren xedea edo izaera aldatzea dakarren edozein gertaeraren berri ematea.\nSegurtasun Sailarekin elkarlanean aritzea jarduera horiek egiaztatzeko, ikuskatzeko, jarraipena egiteko, ebaluatzeko eta kontrolatzeko prozeduretan.\nEusko Jaurlaritzako Segurtasun Sailaren babesa berariaz jasotzea diruz lagundutako jarduera guztietan, baldin eta zabaltzeko, hedatzeko edo, hala badagokio, argitaratzeko badira.\nDiruz lagundutako jarduerak 2021eko urtarrilaren 1aren eta abenduaren 31ren artean egitea.\nEAEko Emakumeen eta Gizonen Berdintasunerako VII. Planean adierazitako konpromisoei jarraikiz, eta Emakumeen eta Gizonen Berdintasunerako Legeak (otsailaren 18ko 4/2005 Legea) 18.4 artikuluan adierazitakoarekin bat etorriz, laguntza-agindu honetako jardueren ondorioz sortutako memoria, proiektu eta bestelako testu idatzietan ez da hizkera sexistarik erabiliko.\nAdministrazioak dirulaguntzak ordaindu ahal izateko, erakunde onuradunak Eusko Jaurlaritzaren dagokion datu-basean agertu beharko du. Hirugarren interesdunen alta emateko edo euren datuak aldatzeko, Eusko Jaurlaritzaren Hirugarrenen Erregistro Telematikora jo beharko da, honako helbide honetan: https://www.euskadi.eus/hirugarrenak\nDirulaguntza emateko kontuan hartutako baldintzen edozein aldaketa gertatuz gero dirulaguntzaren helburua betetzat jotzen bada eta behar bezala justifikatuta badaude edo aldi berean beste dirulaguntza edo laguntza batzuk jasotzen badira berdin dio administrazio publiko honek edo beste batzuek edo beste erakunde publiko zein pribatu batzuek emanak izan, dirulaguntza emateko ebazpena aldatu ahalko da. Ondorio horietarako, Segurtasuneko sailburuordeak dagokion likidazio-ebazpena emango du; bertan, emandako dirulaguntzen zenbatekoak doituko dira, dirulaguntza emateko ezarritako irizpideak eta mugak aplikatuz, eta erakunde onuradunek jasotako gehiegizko zenbatekoak itzuli beharko dituzte, agindu honen 14. artikuluan ezarritakoaren arabera. Dirulaguntza emateko kontuan hartutako baldintzen aldaketak inoiz ez du eragingo emandako dirulaguntza handitzea.\nEra berean, onuradunak eskatu eta justifikatu ostean, laguntza eman zuen administrazio-organoak baimena eman ahalko du egin beharreko jarduerak geroratzeko, alegatutako arrazoiek justifikatzen badute; horrelakoetan, dagokion laguntzaren ordainketa atzeratu egingo da.\nAgindu honen babesean egindako laguntza-eskaerak ebazteko 10. artikuluan ezarritako epea igaro ondoren, berariazko ebazpenik eman eta jakinarazi ez bada, eskaerak ezetsitzat hartu ahalko dira, Administrazio Publikoen Administrazio Prozedura Erkidearen Legeak (urriaren 1eko 39/2015 Legeak) 25.1.a) artikuluan ezarritakoaren ondorioetarako; edonola ere, Administrazioak badu berariaz ebazteko betebeharra.\n16 artikulua. Ez-betetzeak eta itzulketak.\nErakunde onuradunak bere betebeharrak betetzen ez baditu, emandako laguntza jasotzeko eskubidea galduko du. Eskubidea galdu dela adieraztearekin batera, jasotako kopuruak Euskal Autonomia Erkidegoko Diruzaintza Nagusiari itzultzeko betebeharra sortuko da; gainera, ordainketaren unetik itzultzea bidezkoa dela erabaki arte sortutako berandutze-interesa ordaindu beharko da.\nAgindu honen 13. artikuluan aipatutako betebeharretako edozein ez betetzeak itzulketa eragingo du. artikulu horretan aurreikusita ez dauden kasuetarako, Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 53.1 eta 53.2 artikuluetan xedatutako itzultzeko arrazoiak eta Dirulaguntzei buruzko Lege Orokorrak (azaroaren 17ko 38/2003 Legea) 37.1 artikuluan (Dirulaguntzei buruzko Lege Orokorraren Erregelamendua onartzen duen uztailaren 21eko 887/2006 Errege Dekretuak 91. artikulutik 93. artikuluraino garatzen duen horretan) xedatutako arrazoiak aplikatuko dira.\nAgindu honen 5. artikuluan ezarritakoaren arabera, kasu honetan ere izango da bidezkoa dirulaguntza itzultzea: emandako zenbatekoa, bakarrik zein beste dirulaguntza, laguntza, diru-sarrera edo baliabide batzuekin batera, diruz lagundutako proiektuaren kostua baino handiagoa bada. Horrelakoetan, aipatutako kostua gainditzen duen zenbatekoa soilik itzuli beharko da, dagokion berandutze-interesarekin batera.\nEra berean, itzultzeko arrazoia izango da agindu honen 14. artikuluan aipatzen den baldintzen aldaketa. Laguntza aldatzeko ebazpenaren arabera finkatzen den zenbatekoa gainditzen duen jasotako kopurua itzuli beharko da; ebazpenerako, agindu honetan dirulaguntza emateko ezarritako irizpideak eta mugak aplikatuko dira.\nItzulketa-prozedura Segurtasuneko sailburuordeak hasi eta ebatziko du, egokiak diren izapide prozesalak egin ostean. Prozedura hau izapidetzeko, abenduaren 17ko 698/1991 Dekretuak (Euskal Autonomia Erkidegoaren Aurrekontu Orokorren kargura ematen diren dirulaguntzen bermeei eta horiek itzultzeari buruzko erregimen orokorra arautzen duena eta horien kudeaketan parte hartzen duten erakunde laguntzaileek bete beharreko baldintzak, erregimena eta eginbeharrak ezartzen dituena) xedatutakoari jarraituko zaio.\nAipatutako zenbatekoak diru-sarrera publikotzat hartuko dira legezko ondorioetarako, eta erantzukizun-araubidea Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 64. artikuluan xedatutakoa izango da.\nAurreko artikuluan aurreikusitako ez-betetzeen kasuetan, hau izango da jasotako laguntzak itzultzeko prozedura:\nProzedura hasteak, edonola ere, eten egingo ditu oraindik egiteke dauden ordainketak.\nSegurtasuneko sailburuordeak prozedura hasi dela eta zergatik hasi den adieraziko dio interesdunari, eta 15 eguneko epea emango dio egoki iritzitako alegazioak aurkez ditzan.\nAlegazioak jaso ondoren, edo alegazio-epea alegaziorik egin gabe amaitzen bada, amaiera emango zaio prozedurari, Segurtasuneko sailburuordearen ebazpenaren bidez.\nItzultzeko prozedura, gehienez ere, hamabi hilabetean ebatzi behar da.\nEbazpenean ez-betetzeren bat izan dela iritziz gero, dirulaguntza jasotzeko eskubidea galdutzat emango da, eta, hala badagokio, ebazpena jakinarazten denetik hasita gehienez bi hilabeteko epean, dagozkion diru kopuruak Euskal Autonomia Erkidegoko Diruzaintza Nagusiari itzuli beharra ekarriko du. Epe hori izango da borondatezko aldiaren epea.\nDagozkion kopuruak borondatezko aldian itzuli ez badira, Eusko Jaurlaritzaren Ekonomia eta Ogasun Saileko Ogasun Sailburuordetzari jakinaraziko zaio, aplikagarri den legezko araudian xedatutakoa betez joka dezan.\nDirulaguntza-deialdi honi Dirulaguntzei buruzko Lege Orokorrak (azaroaren 17ko 38/2003 Legek) eta hori garatzen duen erregelamenduak (uztailaren 21eko 887/2006 Errege Dekretuaren bidez onartua) jasotako oinarrizko araudian xedatutako dirulaguntzen araubide juridikoa aplikatu behar zaio. Era berean, Euskal Autonomia Erkidegoko Ogasun Nagusiaren Antolarauei buruzko Legearen testu bateginak (azaroaren 11ko 1/1997 Legegintzako Dekretuaren bidez onartua) VI. tituluan eta VII. tituluko III. kapituluan eta abenduaren 17ko 698/1991 Dekretuak (Euskal Autonomia Erkidegoaren Aurrekontu Orokorren kargura ematen diren dirulaguntzen bermeei eta horiek itzultzeari buruzko erregimen orokorra arautzen duena eta horien kudeaketan parte hartzen duten erakunde laguntzaileek bete beharreko baldintzak, erregimena eta eginbeharrak ezartzen dituena) xedatutakoa aplikatu beharko da.\nEuropako Parlamentuaren eta Kontseiluaren 2016ko apirilaren 27ko 2016/679 Erregelamendua (EB), datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa (Datuak babesteko Erregelamendu Orokorra), Datu Pertsonalak Babesteko eta Eskubide Digitalak Bermatzeko Lege Organikoa (abenduaren 5eko 3/2018 Lege Organikoa) eta datuen babesaren arloan indarrean dauden gainerako arauak betetzeko, jakinarazten da «Joko-adikzioaren prebentzioaren arloko laguntzak eta dirulaguntzak» deritzon tratamendu-jardueran sartuko direla datu pertsonalak. Hauek dira haren ezaugarriak:\n«Arduraduna: Segurtasun Saila. Joko eta Ikuskizun Zuzendaritza.\nXedea: EAEn irabazi-asmorik gabeko erakundeek joko patologikoari buruzko informazio- eta prebentzio-jarduerak egiteko laguntzen eskaerak eta horien jarraipena kudeatzea.\nLegitimazioa: interes publikoko edo tratamenduaren arduradunari emandako botere publikoekin lotutako egitekoren bat gauzatzeko behar den tratamendua (Dirulaguntzei buruzko Lege Orokorra eta Euskal Autonomia Erkidegoko Ogasun Nagusiaren Antolarauei buruzko Legea).\nEskubideak: datuak ikusteko, zuzentzeko eta ezabatzeko eta datuen tratamendua mugatzeko edo aurkaratzeko eskubidea dago, informazio gehigarrian azaltzen den bezala.\nInformazio gehigarria: datuen babesari buruzko informazio gehiago nahi baduzu, jo webgune honetara: https://www.euskadi.eus/dbao/1109102\nAgindu honek administrazio-bidea amaitzen du. Beraz, agindu honen aurka, interesdunek aukerako berraztertzeko errekurtsoa aurkeztu ahal izango diote Segurtasuneko sailburuari, hilabeteko epean; edo, bestela, administrazioarekiko auzi-errekurtsoa aurkeztu ahal izango dute Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean. Bi epe horiek agindu hau Euskal Herriko Agintaritzaren Aldizkarian argitaratu eta hurrengo egunean hasiko dira zenbatzen.\nAZKEN XEDAPENETAKO BIGARRENA. Ordezko araubidea.\nAgindu honetan aurreikusita ez dauden alderdi guztietarako, xedapen hauek aplikatuko dira: azaroaren 11ko 1/1997 Legegintzako Dekretua (Euskadiko Ogasun Nagusiaren Antolarauei buruzko Legearen testu bategina EONALTB onartzen duena), Dirulaguntzei buruzko Lege Orokorra (azaroaren 17ko 38/2003 Legea) eta aipatutako legearen erregelamendua onartzen duen Errege Dekretua (uztailaren 21eko 887/2006 Errege Dekretua), Administrazio Publikoen Administrazio Prozedura Erkidearen Legea (urriaren 1eko 39/2015 Legea) eta Sektore Publikoaren Araubide Juridikoaren Legea (urriaren 1eko 40/2015 Legea).\nAZKEN XEDAPENETAKO HIRUGARRENA. Ondorioak.\nAgindu honek EHAAn argitaratu eta hurrengo egunean izango ditu ondorioak.\nVitoria-Gasteiz, 2021eko uztailaren 29a.\nJaurlaritzako lehenengo lehendakariorde eta Segurtasuneko sailburua,\nIkus: EBAZPENA, 2021eko azaroaren 19koa, Segurtasuneko sailburuordearena, zeinaren bidez dirulaguntzak ematen baitzaizkie irabazi-asmorik gabeko erakundeei joko patologikoari buruzko informazio eta prebentzio unibertsaleko jarduerak egiteko.


URNIETA (Gipuzkoa) Latitude: 43,2299611988214 Longitude: -1,98496341705322 Mapa Nola iritsi\nGPS koordenadak: Latitude: 43,2299611988214 Longitude: -1,98496341705322\nBaimen Zbkia (Signatura): XSS00050 Ostatuko barne araudia\nIzena: Balerdi Logela mota: Logela - ohe bikoitza Bainu: Bainontziko bainugela osoa\nGau bakarra 60,00 € 55,00 € 55,00 €\nEguna 45,00 € 40,00 € 40,00 €\nGau bakarra 45,00 € 40,00 € 40,00 €\nIzena: Gaztelugatxe Logela mota: Logela - banakako ohea Bainu: Bainontziko bainugela osoa\nIzena: Adarra Logela mota: Logela - banakako 2 ohe\nGau bakarra 80,00 € 75,00 € 70,00 €\nEguna 95,00 € 90,00 € 85,00 €\nGau bakarra 95,00 € 90,00 € 85,00 €\nIzena: Txindoki Logela mota: Logela - banakako 2 ohe\nIzena: Udalatx Logela mota: Logela - banakako 2 ohe\nIzena: Orhi Logela mota: Logela - banakako ohea Bainu: Bainu bat\nIzena: Aizkorri Logela mota: Logela - banakako 2 ohe\nAbeltzaintza-jarduerak: Ahuntzak, Oiloak\nAnimaliak : Ardiak, Oiloak, Katuak, Txakurrak\nSarbide erraza duen berritutako baserria. Baserri gunean herriko kaxkotik 2 Km tara kokatua eta Donostiatik 12Km tara. 5 logela bikoitz eta banakado 2 logela, guztiak bailnugelarekin. Gosari zerbitzua eskeintzen dugu, baita ostalarientzako tximenea eta sukaldea duen eta erabilera esklusiboko egongela ere. Logelek telebista dute. etxean wifia badago.\nAltzibar Berri 2,915 5 1\n15 Bezeroen iritziak\nTeresa López 12 urria, 2021\nEduardo Javier 11 azaroa, 2018\nJosep 17 abuztua, 2016


parra-parran. Ik. txirrísta.\npárrape, párrapia. (c). izena. Mahasparraren azpikaldea, lehen tabernetako terrazetan-eta egon ohi zena. Emparrado, parral. Gasparreneko parrapian afaldu giñuan.\nparrastara. Ik. barrastára.\nparrát!. (c). onomatopeia. Uzkerraren onomatopeia. Eta parrat!!, puzkarra bota zeban. Ik. púrrut. bat martin parrat, bi martin ipurdi, iru kolkua bete diru, lau sardiña bakaillau, bost kaketan plost. (d). esaera. (haur hizkera.) Haurren berba-jolasa. sei. (a). zenbatzailea. Seis. seitterdietan egon. esapidea. (lagunartekoa.) Zakila ez tentetu. Hau dok jiria: gaba osua neska batekin ibili eta erlojua beti seittardietan. (TSE Berb).\nparratáko, parratákuak. (d). izena. Bola-jokoan, denek botata gero parra egin dutenen artean egiten den desenpatea. Desempate, las bolas de desempate en los bolos. Bi iruko dare, ta oiñ parratakuak bota biaittue kanpeoia erabaitzeko.\nparratu. (c). PARTU. Parra egin, enpate egin. Ointxe puntuan parratu jok Realak. 2 komentario Ik. párra.\nparráu. (c). da aditza. Landare igokaria parran edo landare gerrian gora kiribildu. Zalgia parrau eitten da, katiau eitten da dana. Garixa lotu eitten dau, garixa ukatu eitten dau atzenian. Don.\npárrill, parrílla. (a). izena. Parrilla, tanto de portar bultos como de asar. Parrilletik galdu jata poltsia./ Txuletak parrillian erreta bai gozuak.\nparrokiáno, -a. (d). izena. Bezeroa. Cliente. Baneukan Mondraueko plazan parrokiana bat arkudun madarixak eskatzen zostana. Klem. Sin. bezéro.


Elkartasunerako deia egin du Argia Ikastolak - Nafarroa - euskalerriairratia.eus\nEuskalerria Irratia 2019-10-21 09:25\nNafarroa Oinez-erako finkatu zituzten helburuak bete ez zirela eta, elkartasun deia luzatu du Euskalerria Irratian Argiñe Kortak, Argia Ikastolako zuzendariak. "Eguraldiak ez zigun lagundu eta espero baino jende gutxiago gerturatu zen Tuterara", azaldu du Metropoli Forala saioan.\nBalantze tristea, goibela, egin du Argiñe Kortak atzo Nafarroa Oinezaren gainean. Tuterako ikastolako zuzendariak, festara gerturatutako guztiei esker ona azalduta, zituzten aurreikuspenak ez zirela bete onartu egin du. "Festa ongi joan zen, ekitaldi guztiak egin genituen eta bertaratutako jendea gustora egon zen" azaldu du Kortak "1.000 bolondresen lana ere aipatu behar dugu, egun guztian lanean ibili baitziren".\nAurreikuspenak ez beteta, laguntza deia luzatu du Argia ikastolak, diru zorrak ez pilatzeko. Elkartasunerako beren web gunean, ibilbide birtuala egiteko aukera badago, kilometro birtualak erosis, zonalde ez euskalduneko Tuterako Argia ikastola laguntzeko aukera dugu euskaltzaleok.


urruti: Zeinen erraza Venezuela\nZeinen erraza Venezuela\nBigarrenez mintzatu berri da Europako Parlamentua Venezuelako gobernuaren aurka, eskumako alderdiek soilik (EAJk barne, noski) bultzatutako adierazpenaren bidez. Iaz prentsa-askatasunaren aurka joatea aurpegiratu zioten, kolpismoa bultzatzen zuen telebista kateari lizentzia amaitu ostean, hura berritu ez ziotelako. Asteon hautagaien inhabilitazioak demokraziari egiten dion kaltea dela-eta egin dute salaketa.\nEz nator, horratik, Venezuelaren alde edo aurka egitera. Eztabaida horiek badute aski defendatzaile zein aurkari. Gaia aurkeztu dutenen lotsagabekeria da amorratzen nauena. Caracasek lizentziak agortu arte itxaron du behinik behin haiek ez berritzeko, epai bidez ebatzi dute ustelkeria kasuetan egondako hautagai batzuek ez dutela aurkezterik.\nMilaka kilometrora dagoen estatu subirano baten aurka egiteko lotsarik ez duten artean, berbarik ez egunkariak ixten diren estatuaren aurka, Argala borrokalari antifrankista goraipatzea edo «aurrera bolie» esatea zigorgarri den baina Falangea legezko den erregimenaren kontra. Biktimaz mozorrotutako lobby ultrek estatuaren zutabeak bahitu eta gerraren interesen alde jartzea oso merke da Espainian.\nBaina are higuingarriagoa da itsasoaz beste aldera demokrazia lezioak ematera joatea. Etxean bertan, hipokrisiaren Europan, aski ausardiarik izan ez dutelarik ahotsik altxatzeko inongo epaiketa edo sententziarik gabe, poliziaren datu soilez eta defendatzeko aukerarik gabe heriotza zibila ezarri diguten milaka herritarren alde.\nA, atzokoak behar zuen euskal mendebaldarron egun handia, ezta? Barbaroen zain jarraitu beharko dugu.\nPosted by Urtzi UV at 15:02


LANBIDEN AURRETIKO HITZORDUAREN ESKAERA - Bilaketa emaitza\nLANBIDEN AURRETIKO HITZORDUAREN ESKAERA\nEskatu hemen aurretiko hitzordua dagokizun Lanbideren erreferentziazko bulegorako\nALARMA-EGOERAGATIK APLIKATZEKO APARTEKO NEURRIAK:\nLanbideren erreferentziazko bulegoko hitzordura joateko udalerri ezberdinen arteko joan-etorriak baimentzen dira, baimen-berritze eta dokumentazio ofizialetarako baita beste administrazio- izapideak egiteko, lekualdatzeei buruzko urriaren 26ko 26/2020 Dekretuan jasotzen den bezala\nBizilekuaz bestelako udalerri batera joan izanagatik egiaztagiria behar baduzu, hitzordua amaitzean Lanbideren bulegoan eska dezakezu.\nEskatu hemen hitzordua edo deitu telefonoz zenbaki hauetara: 945 160 600 / 630 305 452.\nGogoratu, nolanahi ere, komunikazio telematikoa sustatzen eta indartzen jarraitzen dela, etxetik egin daitezkeen izapide guztiak errazteko: hala nola Nire Lanbideneteko gakoak eskatzea, LEABD dokumentua eskatzea (enplegu-eskariaren txartela), Berritze-datari buruzko informazioa eskatzea, Ziurtagiriak ematea (inskripzio-datak, inskripzio-aldiak, urteko kobrantzak, espedientearen egungo egoera), Prestakuntza-ikastaro baterako aurreinskripzioa edo Lan-eskaintza baterako aurreinskripzioa egin.\nUne honetan, bide telematikoen aldeko apustua egiten jarraitzea erabiltzaileen eta langileen osasuna babestea da. Koronabirusaren aurka batera borrokatzeko, osasun-segurtasunaren arloko gomendioak eta irizpideak betez irekiko da berriro, pertsona guztiak babestuz.\nHori dela eta, eta beste neurri batzuen artean, metakrilatozko leihatila babesleak jarri dira, hitzorduak emango dira bulegoetan ahalik eta pertsona gutxien egoteko eta aretoetan itxarote-denborak murrizteko; bulegoetara sartzen diren pertsona guztiek maskara bat eraman beharko dute, eta gel hidrogelikoak eta/edo toallita higienikoak emateko gailuak jarriko dira.\nAzken bi hilabete hauetan egin dugun bezala, behar duten pertsona guztiek arreta jasotzen jarraituko dutela bermatzen dugu.\nAurretiko Hitzordua eskatzeko sarbidea


Hiri Jasangarriak – BEM2017\nEtorkizuneko hiriarentzat produktu eta zerbitzu berriak\nBEM2017 > Agenda > Hiri Jasangarriak\n4 Saio Paraleloa Tematikoa\nLehenengo giza asentamenduak sortu zirenez geroztik, lurrak kolonizatzeko prozedura garai bakoitzaren beharretara egokitu da. Hala, lehenengo asentamenduek babesa eta elikagaiak bilatzen zituzten, ekosisteman oso inpaktu txikia sortuz; zibilizazioa garatu den neurrian, baina, erosotasuna ere bilatu izan du.\nHiriek aldaketak sortu dituzte ekosistema naturalen funtzionamenduan, bai toki mailan, asentamenduan bertan eta beraren ingurumarian, eta bai orokorrean ere, atmosferan eta ingurumenean eragina duten gas kutsagarrien emisioak sortuz.\nHorren aurrean, Hiri Jasangarria kontzeptua sortu zen; beraren bidez, hirien erresilientzia handitzen da, eta oreka sortzen da hiri-ekosistemaren atalen eraginkortasunaren eta bere ingurunearen artean. Euren planteamendugatik, hiri horiek saiatzen dira ahalik eta inpakturik txikiena sortzen ekosisteman eta ingurunean.\n1. Blokea: Hiri eraginkorra eta egokitua\nBloke honen moderatzailea: Marimar Alonso, Udalsarea21\nIgnacio de la Puerta Rueda, Lurralde Plangintzaren, Hirigintzaren eta Hiri Berroneratze Zuzendaria.\nZer da SmartCity-a? Etorkizuneko hirien printzipioak eta oinarriak\nBasque Ecodesign Center-ak landutako SmartCities-en gaineko Ideien Koadernoen aurkezpena.\nEnara Menoyo, Arquitecta. Empieza por Educar (ExE)\nHirien Planifikazioan Klima Aldaketaren eragina gutxitu eta egokitzeko integrazioa.\nIñigo Aizpuru. Idom\nHirien ekodiseinua: konponbide berriak hiri eraginkorrago eta jasangarriago bat egiteko\nJoan Rieradevall i Pons. Bartzelonako Unibertsitate Autonomoa\nKarbono neutraltasunerantz aurrera eginez. Ekintza energetikoak Gasteizko Udalean.\nXabier Alzola, Vitoria-Gasteizko Energia Agentzia. Ingurumenaren Ikerketa Zentroa (IIZ).\nAraiako jarduera berritzaileak udalerriko behar energetikoek sortutako ingurumen-inpaktua murrizteko.\nArkaitz Gobantes Bernal, Asparrenako Udala\nBorja Imanol Markinez, Central Hidroeléctrica San Pedro de Araia SAko Teknikaria\nAtsedenaldia. (Bazkari librea)\nKafea. Networking gunea.\n2. Blokea: Etorkizuneko mugikortasuna\nBloke honen moderatzailea: Ainara Gonzalez (MAFEX)\nBloke honetan zehar, hirietako etorkizuneko mugikortasunaren jarraibideak ezartzen dituzten ekimen eta neurri ezberdinak aurkeztuko dira. Honako hauek parte hartuko dute bloke honetan:\nEtorkizuneko trena eta Renferen estrategia digitala\nFco. Javier Rodríguez Barea, Renfe\nMugikortasuna: paradigma berri bat\nJavier Izquierdo López, EDP\nMetro Bilbaok Bilboko metropoli-eremuko jasangarritasunari egiten dion ekarpena\nSusana Palomino, Metro Bilbao\nÁngel Querejeta, Donostiako Udala\n3. Blokea: Hiri jasangarriak eta lotuak\nBloke honen moderatzailea: Kristina Apiñaniz, Aclima\nNerbioi-Ibaizabaleko eskualdeko Smart City estrategia.\nVictor Aierdi Etxeberri. Nerbioi Ibaizabal Eskualdea\nSmartcities-en garapenean lankidetza publiko-pribatua.\nAntonio Rodriguez del Corral. Euskaltel\nAntonio González-Lamuño Leguina. EDP\nZamudio, Europako abangoardiarantz hondakinen kudeaketan, Waste4Think project.\nIgotz López Torre. Zamudioko Udala\nZerbitzu eta konponbide berriak hiri jasangarriago baterako\nTeknologia inteligenteetan oinarritutako ingurumenaren monitarizazioa\nFernando Presa, Hirisens\nTeresa Tejero, Ondoan\nEtorkizuneko hirientzako zerbitzu aurreratuak\nJesus Martinez. Trienekens\nLos drones en las Smart Cities: Retos y oportunidades.\nFabia Silva, Dronak\n18:00 – Ondorioak eta jardunaldiaren itxiera


Mozal Legeak Donostian zigortuak kalera atera dira\n20 herritar baino gehiago zigortu ditu Donostian Ertzaintzak eta Udaltzaingoak Mozal Legea aplikatuta. Guztira 7.000 eurotik gora eskatzen dizkiete. Urriaren 15ean agerraldia egin zuten udaletxe aurrean, Librek deituta.\nSantomasetan pankartak jartzea (10 kide), jakinarazi gabe elkarretaratzeak deitzea (Libreko 3 kide, Gipuzkoa Zutikeko 2). Ondarruko Herri Harresian (2), Bilboko unibertsitateko itxialdian (2), Maiatzak 1ean Kaiako parodian parte hartzea (5).\nMozal Legea ez aplikatzeko konpromisoa hartu zuen Eusko Legebiltzarrak, eta berdin Gipuzkoako Foru Aldundiak. Donostiako Udalean mozioa aurkeztuko du Librek eta denei konpromiso honekin koherentzian jokatzeko eskatuko die.\nMozal Legearen inguruko gunea sortzeko asmoa du Librek Donostian. Kasu batzuetan epaiketara jotzea aurreikusi dute, eskubide zibil eta politikoak juridikoki defendatzeko. Abokatuen datu basea ere osatuko dute, jurisprudentzia lantzeko.


Lasaña – Elorrio BHI sukaldaritza kanala\nLasagnarako pasta, pakete bat\n2 tipulin, txiki-txiki eginak\n3 baratxuri ale, txikituak\nHaragi pikatua, txahalkia kilo bat\nTomate saltsa, litro laurdena\nGazta arraspatua (koipetsua)\nZartagin zabal batean olioa jarriko dugu eta bertan baratxuri aleak, gatz pixka bat eta tipulina gehituko ditugu. Su ezti-eztian jarriko dugu. Barazkia pixkana-pixkana frijitu dadila, 20 bat minutuan. Denbora hori iraganik, sua bizitu eta haragi pikatua gehitu. Dagoela haragia frijitzen, beste 20 minutuz, zurezko zaliarekin eragiteari utzi gabe, haragi pikatua solte gelditu dadin, ez ore bat egina. Gazitu eta tomate saltsa gehitu. Perrexila erantsi eta geroko gorde dena.\nLabean sartzeko moduko erretilu sakon batean, bexamel geruza bat jarriko dugu eta gainean lasagnarako pasta xaflak zabalduko ditugu. Haragi frijituaren parte batekin estaliko dugu dena, gero berriz bexamel geruza bat eta gazta arraspatuarekin kapa lodi bat par-par bota. Horrelaxe egingo dugu, kapaka, osagaiak bukatzen zaizkigun arte. Bukaera honela: lasagna, bexamela eta gazta arraspatua par-par botea.\nErretilua labean sartuko dugu, aluminiozko paperarekin estalita, eta dagoela berotan 200 graduan, 30 minutuz gutxienez. Azkeneko 10 minutuetan, papera kendu, gazta gainerreta gelditu dadin, geruza gorri goxo-goxoa eginda.\nGurina kazola batean urtu eta irina erantsi. Su ezti-eztian jarriko dugu minutu bakar batzuetan. Kasu eman, gero, ez dadila itsatsi kazolaren hondoan. Geroago pixkana-pixkana aurretik egositako esne bero-beroa gehituko diogu. Hasieran lodi samarra geldituko da saltsa, baina, esnea erantsi arau, mehatuz joango da bexamela. Irakiten utzi, eragitetik gelditu gabe, su motelean, hondoan itsatsi ez dakigun, hamar bat minutuz. Krema arina edukiko dugu, aski leuna eitean. Esnearen parte baten ordez esnegain likidoa jar genezake, bexamela are urintsuagoa eta goxoagoa izateko.\nKaloriak : %33 grasa %42 karbohidratoak %24 proteinak\nEntrada anterior Berenjena beteak\nEntrada siguiente Intxaursaltsa\n8 comentarios sobre “Lasaña”\n08/03/2016 en 12:59 pm\nAzkenean lasaina ez zen espero nuen bezain gozoa atera. Tomatea egitean txarto ulertu bat egon zen, gatz gehiegi bota genion eta pasta ez zen nahikoa bigundu. Baina azkenean ez zen hain txarto atera.\nLasaña barazkiekin bakarrik egin genuenez ez zen espero bezain goxo atera baina ahala ere goxo atera zen\n08/03/2016 en 1:08 pm\nErrezeta hau egiterakoan oso erreza egin zitzaidan. Gozoago egongo zelakoan nengoen baina bueno, ez zegoen txarra.\n08/03/2016 en 1:09 pm\nErrezeta hau Uzurik eta biok proposatu genuen . Hasieran haragi lasagna egitea pentsatu genuen baina aurreko egunean berenjenak haragiz bete genituenez oraingoan barazkiz betetzea erabaki genuen. Tomatean gatz gehiegi jarri genuen baina jan ahal izan genuen.\n08/03/2016 en 1:11 pm\nErrezeta hau asko gustatu zitzaidan, gainera bezamela nola egin ikasi genuen. Arazo bakarra tomateari gatz gehiegi bota geniola izan zen eta horregatik lasagna apur bat gazia geratu zen.\nErrezeta hau asko gustatu zitzaidan eta oso oso goso atera zitzaigun! Hemen egin baino lehenagotik, errezeta hau egiten banekien amarekin etxean egiten dudalako.\n08/03/2016 en 1:23 pm\nOso oso goxoa irten zen eta etxean ere amarekin egiten dut. Gehien gustatu zaidan errezeta izan da.\nErrezeta hau pixkat txarto atera zaigun ez zegoelako denbora baina ala ere gustuko dut. Honetan besamela egiten ikasi nuen. Hau ere ondo egin ezkero goxo goxoa da.


Jessica Gordo eta Angel Daza Europako Unibertsitate Karate Txapelketan arituko dira Budapesten - Aitor Fernandez de Pinedo - Aiaraldea.eus\nJessica Gordo eta Angel Daza Europako Unibertsitate Karate Txapelketan arituko dira Budapesten\nAitor Fernandez de Pinedo 2013-07-05 08:21 Kirola\nEuskal Herriko Unibertsitateko Karate taldeko kidea den Jessica Gordo uztailaren 18tik 21era Budapesten ospatuko den Europako Unibertsitate Karate Txapelketan arituko da. Angel Daza, Araba Karate Club-eko arduraduna, ondoan izango du Euskadiko eta EHUko senior kategoriako karate taldeen hautatzaile bezala.\nEz da Jessicaren lehen Europa mailako unibertsitate lehiaketa izango. Txapeldunorde amaitu zuen 2009an txapelketa hau Kordoban ospatu zenean eta berriro domina eskuratzeko gogoz prestatu du laudioarrak Hungariako hitzordua.\nAngel Dazak, Laudioko Araba Karate Clubeko arduradunak, gidatuko du EHUko taldea Budapesten. Bere urteetako eskarmentuan domina ugari eskuratu ditu hainbat kategoriatan eta azpimarratzekoak dira ere karatearen irakaskuntzan bete dituen 26 urteetan bere ikasleek lortutakoak: Euskadi mailako txapelketa kategoria ezberdinetan ehun txapela baino gehiago bildu dituzte eta beste hainbat domina ere estatu mailakoetan.\nAnonimo 2013-07-06 00:23 Erantzuna | #1


Iñaki Anasagasti: "Imanol Bolinaga, txikikeriatan ibiltzen ez zen abertzalea" - Bergara - Goiena.eus\nIñaki Anasagasti: "Imanol Bolinaga, txikikeriatan ibiltzen ez zen abertzalea"\nArritxu Barruso 2013-05-17 12:00\nEzohiko kolaborazioa jaso dugu asteon: Iñaki Anasagastirena (EAJ). Imanol Bolinagari buruz idazteko eskatu diogu eta bi aldiz pentsatzeke erantzun dio gure eskariari. Gertutik ezagutu zuen Imanol Bolinaga, Bergarako alkate izandakoa. Aurreko astean hil zen, 80 urte zituela, eta hura gogoan beheko hitzak bidali dizkigu.\nImanol Bolinaga, Bergarako alkate izandakoa, hil da\nIñaki Anasagastiren idatzia:\n"Imanol Bolinaga Arrasaten jaio zen eta gainera Bergarako alkate izan zen. Baina gauza askoz gehiago ere izan zen. Turismo Sailburuordea, Eusko Jaurlaritzaren delegatu Bruselan, Eurobask-eko lehendakari, senatari, frankismoaren kontrakoa, baina batez ere, jelkide ona eta gizon duin eta printzipioduna. Txileko garraio ministro ohiak, El Vasco Irureta-k esaten zuen moduan politikaren krisiaren jatorria bokazio izatetik profesio bihurtzea izan bazen, hori ez zihoan Imanolekin. EAJk Turkiara bidalia Neu Roz-a kurduekin ospatzeko, turkoek giltzapetu egin zuten, eta irtetea lortu zuen bakarrik kartzelariek Europako Kontseiluko agiria aurkitu ziotenean. Eta Turkia kanporatzeko arriskuan zegoenez, horrek salbatu egin zuen. Esandakoa bermatzeko, hiru adibide emango ditut:\nBeti eman didate atentzioa dela Espainiatik zein Frantziatik etorritako domina eman diezaieten gogoz dauden pertsonek. Mundu Gerraren ostean erresistentziako hainbat euskalduni eman zieten domina aliatuek. Hauek elkartu eta guzti horiek Agirre Lehendakariarentzat izango zen bakar batetan batu zitzaten eskatu zuten. Ezezko erantzuna jaso zuten eta duintasunez uko egin zioten ohoreari. Hala egin zuen Imanol Bolinagak.\n2000ko martxoan izan zen. Abel Matutes ministroak jakinarazi zion Ministroen Kontseiluaren akordioz, eta berak proposatuta, Meritu Zibilaren Ordenarekin kondekoratuko zutela. Ez zuen bilatu, ezta arbuiatu ere.\nDenborak aurrera eginda, Imanol Bolinagak deseroso sentitu zen bere burua inputatuta ikusi zenean Aznarren gobernuak zioen EAJren eta terrorismoaren arteko harremanarekin eta biktimekiko erabateko solidaritate faltarekin. Gutxi balitz, Ana de Palacio ministroak are gehiago borobildu zuen argumentua Nacional Review aldizkarian zera esanez: "Euskaldunen arazoa askatasun arazoa baino ez da. Euskal herritarrek erdia, beste erdiak eragiten duen izuaren mehatxupean bizi dira".\nZakarkeria horren aurrean –jazarpen estrategia oso bat hitzez adierazi baino ez zuen egin– Imanol Bolinagak itzuli egin zituen titulua eta intsigniak eta Palacio ministroari eskatu zion saria baliogabetzeko.\nMartxoaren 29 hartan , hauteskundeak pasa eta hamabost egunetara eta Bolinagaren eskutitzaren ondorengo berrogeigarren egunean, ministroak idatzi zion bere burua zurituz eta horrelakorik esan ez zuela esanez. Azalpen hori martxoaren 11n egindakoaren desberdina zen. Orduan, barregarri gerarazi zuen Nazio Batuen Segurtasun Kontseilua ETAren aurkako mozioa onartuta, ordurako ezagun baitzen Madrileko trenetan gertatutako sarraskiaren egilea Al Qaeda izan zela.\nImanol Bolinaga, Labegaraietako kiroldegiaren aurrean.\n2000 eta 2004 urtera arteko Aznarren gehiengo absolutua itogarria izan zen. Helburu bakarra zuen: zaku berean sartzea nazionalismo instituzionala eta ETA. Nazionalismo espainiarra bakarrik zen ona, Aznarren ahotan liberal aitortutako nazionalismoa. Berak baina, Europa eta Nazioarteko Demokrazia Kristauak onartua izan nahi zuen. Hau 1947an Chaudfontainen (Belgika) nazismoaren, faxismoaren eta eta frankismoaren aurka borrokatu eta hirugarren bide zentralistago eta federalago bat planteatzen zuten alderdiek sortu zuten. PPk ez zituen baldintzak betetzen eta Aguirre eta Landaburuk elkarrekin sortu zuten klubean Aznar sartzearen kontra azaldu zen EAJ.\nMomentu txar batetan Europako Alderdi Popularrak Berlusconi, Thatcher Andrea eta Aznar sartu zituen alderdian, azken hau Marcelino Orejaren bitartez. Egoeraren aurrean EAJk plataforma utzi zuen baina Nazioarteko Demokristauei atxikita jarraitu zuen. Hori onartezina zen Aznar mendekariarentzat eta Txiletik zuzenketa bat aurkeztu zuen; bertan klub horretako bazkide izateko bi afiliazioak mantentzea beharrezkoa zela jasotzen zen.\n1996ko Aznarrek, CIU eta EAJrekin paktatu eta gobernua osatzea lortu zuenak, ez zuen zerikusirik 2000. urteko gehiengo absolutuaren Aznarrekin. 1999an eten genuen berarekin, ETAk tregua apurtu eta jardun armatuari ekin ostean. Pio Cabanillasek, Aznarren gobernuko bozeramaleak esan zuen, esaterako, ez bakarrik EAJk bat egiten zuela ETArekin helburuetan, bitartekoetan ere bai, eta PPren obsesio izan zen nazionalismoa berin biolentzia binomioa ezartzea.\nImanol Bolinagak eta Jose Mari Etxeberriak ausardiaz defendatu zuten gure adskripzioa, printzipioak, ideologia eta EAJren ibilbidea Democracia Cristianaren barruan, 2000 urtean Santiago de Txilen egindako Internacional Democrata Cristianaren kongresuan. Han, PPk estatutuei emendakina aurkeztu zuen, Europako PPren kide izan ezean, Internacional-eko kide ezin izateko. Logikoki, emendakinak aurrera egin zuen. Aznar Espainiako gobernuko presidentea zen eta interesek agindu egiten zuten. "Kanpotik etorriko da etxetik botako zaituena". Eta joan egin ginen. Laguntza eta errespetu mezuak jaso genituen, hamaika besarkada, gutun asko eta kritika asko PPkoei, zeintzuek argumentatu egiten zuten gure lotura ETAren ingurunearekin. Zitalkeria hutsa. Baina halaxe izan zen. Zorionez, Bolik lagundu egin zigun, beti egiten zuen moduan, baina zikinkeria hura gauzatu egin zen. Bolik ohorez gorde zuen bandera eta atriletik honela bukatu zuen: "Luze iraun dezala Democracia Cristiana-K! Gora Euzkadi Askatuta!".\nBoli oso kritikoa zen Senatuak ezertarako balio ez zuela ziotenekin. "Nik nire partiduaren ordezkaritzarekin Kode Penal eta Militarretik heriotza-zigorra kentzea lortu dut. Eta nire lana oso serio betetzen dut".\n1994an gertatu zen. Imanol Bolinagak interpelazioa bat aurkeztu zuen talde parlamentario guztien babesarekin eta Gobernu sozialistaren deserosotasunarekin; militarren presioengatik ez zuen aldaketarik nahi.\nInterpelazioaren alde, EAJko senatari moduan Imanol Bolinagak bizitzeko "eskubide besterenezina" defendatzeko beharra azpimarratu zuen, baita gerra garaian ere. eta adierazi zuen gure alderdiak lanean segituko zuela Kode Penal Militarra eta Konstituzioaren testu zati bat aldatzea lortu arte, non heriotza-zigorraren aukera zabaltzen zen Kode horretarako.\nHorretarako, Bolinagak udalbatzari jakinarazi zion EAJko Senatuko taldeak mozio bat aurkeztu behar zuela aldaketa horiek jasotzeko, baina osoko bilkura amaitzean, eta haren proposamenak izan zuen erantzuna ikusita, esan zuen lege-proposamena aurkeztea aztertuko zuela, Gobernua behartzeko, lege-proposamenak indar handiagoa izango zuelakoan mozio batek baino.\nImanolek gogora ekarri zuen heriotza zigorra abolitua izan zela kasu guztietan, herrialde askotan, zigor moduan alferrikakoa zelako eta, gainera, krudela eta ankerra zelako.\nDefentsa-ministerioko buru Julian Garcia Vargasek heriotza-zigorra mantentzeko beharra defendatu zuen; uste zuen hobeto zela beldurra eragin zezakeen zigorra mantentzea gertakari oso larriak zigortzeko, gerra egoeran "nazioaren existentzia bera arriskuan" jar zezaketen gertakari larriak. Gehitu zuen, ordenamendu juridiko espainolean nahikoa berme zegoela heriotza zigorra gerra denboran, soilik egoera muturrekoetan aplikatzeko eta, era berean, gogora ekarri zuen Kristau-ikasbide Berriak ez zuela baztertzen zigor hori egoera larrienetan. Halere, eta Bolinagari esker, ministroa zentzatu zen eta zigor gorena baliogabetu egin zen. Dena dela, eta Bolinagari esker, ministroa arrastoan sartu zen eta heriotza-zigorra bertan behera gelditu zen.\nEta azalpen biografiko hau amaitzeko umore apur bat. Madrideko Operaren inauguraziora gonbidatu gintuzten. Smonking-a eramatea beharrezkoa zen, baina ez nik ezta Zubiak ere ez genuen jantzi; bai Bolinagak. Berak zeukan plantarekin dotore asko zegoen eta barre egiten zigun baserritar batzuk ginela esanez. Hotel batean elkartu ginen, eta bapatean emakume batek Coca Cola bat eskatu zion zerbitzari batekin nahastuta. "Arrazoia izango duzue oraindik ere".\nGorputza eta arima aritzen zen generazio bat ari zaigu joaten, eskuzabaltasunak, giza kalitateak eta gure herria sentitzeko moduak berezi egiten zituenak. Okerrena da ez dutela idatzita ezer utzi eta badirudi belaunaldi berriei ez zaiela interesatzen jakitea nola lortu dugun gaur egun daukaguna. Pena bat.\nBere eskelan familiak idatzi du: "Aita eta aitona ezin hobea". Egia da.\nSeguru nago orain bere lagun bergarar Jokin Inza, Josu Oregi, Monzon eta besteekin egongo dela eta gainera seguru ariko dela esaten kontuak kontu Bergarak munduko hiriburua izaten jarraitzen duela eta Aznarrek demokristianismotik ez duela ezer. G.B. Imanol, Boli maitea. Luxu bat. Benetako gizona".


Realak utzita, Mirandes taldean ariko da aurrerantzean Jon Guridi - Uztarria (Azpeitia)\n2019ko urt. 31a, 11:10\nMirandes taldeak zabaldu duen irudia. (Mirandes) Ikusi haundiago | Argazki originala\nRealaren harrobian nahiz lehen taldean eman ditu azken urteak Jon Guridik (Azpeitia, 1995). Azken boladan, baina, ez du aukerarik izan lehen taldearekin jokatzeko, eta Reala B taldearekin aritu da joan den urriaz geroztik. Orain, Miranda Ebroko (Burgos, Espainia) Mirandes taldeak fitxatu du futbolaria. Realak utzita iritsi da azpeitiarra talde horretara, eta denboraldia bukatu bitartean arituko da bertan.\n2018-2019 sasoiaren lehen zatia Reala B taldean egin du azpeitiarrak, Espainiako Bigarren B Mailan. Maila berean dago Mirandes, eta gaur bertan hasi da talde horrekin entrenatzen azpeitiarra. Guridik Uztarria.eus-i azaldu dionez, "oso gustura" batu da talde berrira: "Taldekideek oso ondo hartu naute, eta orain arte futbolean aritu naizen taldean egiten genuen jokoa egiten dute Mirandesen ere".\nAzpeitiarra "gustura" dago fitxaketarekin. "Denboraldia bukatzeko lauzpabost hilabete falta dira, eta esperientzia polita izan daiteke pertsona eta futbolari bezala". Lesio larri batek berdeguneetatik kanpo utzi zuen 2017an futbolaria, eta Mirandesen egingo duen errekuperazio prozesuko "azken pausoa" dela adierazi du. Gainera, azpeitiarrak gogoratu du Mirandes Espainiako Bigarren Mailara igotzeko aukerekin dagoela.\nGuridi erdilaria da, eta Realaren harrobiko taldeetan egin du futbol ibilbidea, Lehen Mailara iritsi arte. 2017ko martxoaren 18an egin zuen lehen taldearekin debuta, Alavesen aurka; 75 minutu jokatu zituen neurketa hartan. Dena den, egun berean, min hartu zuen belaunean, eta geldirik egon behar izan zuen denbora batez. Lehen Mailan, guztira, beste lau partida jokatu ditu azpeitiarrak.\nLesioak tarteko, zazpi hilabete deialdietatik kanpo eman zituen Guridik. Iazko martxotik futbol zelairik zapaldu gabe egon ostean, iazko urrian Reala B taldearekin zelairatu zen berriro, Torrelavegaren aurkako partidan. Ordutik talde horretan aritu da Guridi.


Bizkaiak 830,5 milioi euro bildu ditu urtarrilean - Área de prensa - Bizkaia.eus\nBizkaiak 830,5 milioi euro bildu ditu urtarrilean\n2020(e)ko otsailaren 16(a) 10:00\nUrteko lehen hilabetean, Tributu Itunduen bidez % 8,7 gehiago bildu da 2019ko urtarrilean baino. Bildutako 830,5 milioi horiek ekitaldi osorako aurreikusitako guztiaren % 10,2 dira.\nUrtarrilean Bizkaian Tributu Itunduen bidez 830,5 milioi euro bildu dira, joan den urteko hilabete berean bildutakoa baino 66,3 milioi gehiago. Horrek esan nahi du % 8,7ko igoera egon dela. Era berean, urteko lehen hilabetean bildutakoa ekitaldi osorako aurreikusitako guztiaren % 10,2 da: 8.141,1 milioi euro.\nForu Ogasunak guztira bildutako zenbateko horretatik, 653,2 milioi euro zuzeneko zergapetzeari dagozkio, zein % 5,5 hazi baita 2019ko urtarrilekoaren aldean. Zuzeneko zerga nagusien artean, PFEZa % 4,3 hazi da. Nabarmentzekoa da lan-atxikipenen igoera: % 6,6. Sozietate zerga, bestalde, % 27,4 hazi da.\nZeharkako zergen bidez 171,9 milioi euro bildu dira. Horrek esan nahi du % 21,6ko igoera egon dela. Atal honetan, igo dira bai kudeaketa propioko BEZa (% 184,4), bai Hidrokarburoen gaineko Zerga Berezia (% 5,3). Bestalde, tasak eta beste sarrera batzuk direla eta, 5,4 milioi euro bildu dira.


Miribillako geltokia - Wikipedia, entziklopedia askea.\nBilbo–Abando ◄ ► la Peña\nDonejakue Konpostela kalea, 13; 48003\n2008ko abenduaren 18a\nMiribilla Euskal Herriko Bizkaiko tren eta autobus geltoki bat da, Bilbo udalerrian kokatuta dagoena.\nGeltokia 2008ko abenduaren 18an ireki zen.\n5.2 Hiriko autobusak\nCastejon — Bilbo: 247,800 kilometro-puntua\nDonejakue Konpostela kalea, 13\nNahiz eta sarbidea irisgarria izan eta geltokiak irisgarritasun neurriak betetzen dituen arren, nasa eta trenaren arteko maila ezberdintasuna dela eta geltokiaren erabilera ez da irisgarria.\nArartekoak argitaratutako irisgarritasuna eta garrioaren ikerketa-diagnosiaren arabera, «Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu», eta «Burdinbide zerbitzuen eragileak ez dio Mugikortasun Urriko Pertsona erabiltzaileari bermatzen ibilgailutik igo edota jaistea.»\nGeltokia 1863ko martxoaren 2an ez ireki zen, Nafarroa eta Bizkaia Errioxa eta Araba bidez lotu nahi zituen trenbidearen Miranda Ebro-Bilbo zatia ireki zuenean, Castejondik Bilborako Burdinbide Konpainia delakoak, Castejon-Bilbo burdinbidea, baina 2008ko abenduaren 18an.\nHiru urte eta erdiko iraupena izan zuten lanen ondoren, geltokia 2008ko abenduaren 18an inauguratu zen. Eraikuntzak, Bilbao Ría 2000 erakundeak bultzatuta, 17,5 milioi euroko kostua izan zuen.\nGeltokia lurpean kokatzen da, 50 metroko sakoneran. Horrek ADIFen sare osoko geltokirik sakonena bihurtzen du. Eraikuntza gauzatzeko hiru putzu egin behar izan ziren, igogailuak, aireztapena eta larrialdietarako hustubideak kokatzeko. Igogailuen putzuak 50 metroko sakonera eta 15 metroko diametroa dauka. Gainera, gaur egun geltokia kokatzen den trenbide tunela handitu behar izan zen, bitartean ibiltzen zen tren zerbitzua gelditu gabe.\nNasetara sarbidea bestibulu nagusi batetik egiten da, Miribilla eraikinaren aurrean dagoen plazan kokatzen dena. Bestibulua, 0 solairuan dagoena, beiradun eraikuntza bat da, 300 metro koadroko azaleraduna eta txartel salmenta, balioztatze makinak eta leihatila batez hornituta dagoena. Nasetara jaisteko sei igogailu panoramiko daude, horietariko bakoitzak 21 pertsona jaso ditzake eta 30 segundotan ibilbidea egiten du. Igogailuetatik artifizialki argiztaturiko putzua ikus daiteke.\n-1 solairua 42 metroko sakoneran dago, eta bertan dago Urduña zentzuan ibiltzen diren trenen nasarako sarbidea. -2 solairuan, 47 metroko sakoneran, Abandoko geltokira doazen trenen nasarako sarbidea dago. 0 eta -1 solairuen artean S1, S2, S3 eta S4 solairuak daude, solairu iristezinak direnak.\n↑ EuroFerroviarios. «Miribilla (geltokia)» euroferroviarios.net (Noiz kontsultatua: 2020-05-05).\n↑ (Gaztelaniaz) Ararteko. (PDF) Miribilla. (Noiz kontsultatua: 2018-06-18).\n↑ El Correo. «Miribillako tren geltokia inauguratu dute» (Noiz kontsultatua: 2014-07-14).\n↑ (Gaztelaniaz) «RENFEk desfibriladoreak jarriko ditu Bizkaiko aldiriko 11 geltokitan» Bilbao Actual (Noiz kontsultatua: 2018-06-19).\nMultimedia: Miribilla train station\nBilbo–Abando Miribilla la Peña\nBilbo — Santurtzi Castejon\nOrriaren azken aldaketa: 13 otsaila 2022, 13:42.


(Bizkaia) Serantes Kultur Aretoa. “TRISTANA” - EuskalOcio\n(Bizkaia) Serantes Kultur Aretoa. “TRISTANA”\nTristana, sueña con estudiar, trabajar y ser libre en un mundo dominado por el hombre. Galdós funde en el personaje de Tristana sus experiencias amorosas con la joven actriz Concepción Ruth Morell y con la novelista Emilia Pardo Bazán. Frente a ella, como un triángulo imposible, el seductor caduco don Lope y el joven pintor Horacio, incapaces de respetar sus deseos de aprendizaje y emancipación. Y a su lado, como cómplice y confidente, la criada Saturna, mujer apegada a la realidad.\nUna función que nos invita a reflexionar sobre la situación real de la mujer en el mundo actual. Al morir su madre, la huérfana de Tristana, es recogida por un amigo de la familia, Don Lope, de cincuenta y ocho años, es un don juan en decadencia. Tras haber sido seducida por don Lope, la joven protagonista se rebela ante la situación y al poco conoce y se enamora de Horacio, un pintor que no acepta el espíritu feminista de Tristana. El pintor tiene que ausentarse de Madrid durante una larga temporada. Durante ese tiempo, Tristana enferma y pierde, por amputación, una pierna. El joven Horacio viene a visitarla más por piedad que por sentimiento y desaparece. Tristana se ve nuevamente atada a Don Lope.\nEl pintor acabará casándose con otra mujer y Tristana cambiará sus sueños de ser actriz o pianista por una vida estéril y casi autómata, con Dios como único objeto de deseo, mientras asistimos a una decadencia de don Lope, cada día más viejo y arruinado. Sin embargo, la cesión de unas tierras de un familiar a cambio de regular una relación escandalosa facilita que la obra termine, de forma irónica, en una boda de conveniencia entre los protagonistas.\nTristanak ikasi, lan egin eta aske izan nahi du gizonak agintzen duen munduan. Galdósek Tristanaren pertsonaian Concepción Ruth Morell antzezlearekin eta Emilia Pardo Bazán idazlearekin izandako maitasun istorioak batzen ditu. Neskaren aurrean, ezinezko hiruki baten modura, Don Lope limurtzaile zaharkitua eta Horacio margolari aren ikasteko eta askea izateko ametsak errespetatu ezinean. Eta ondoan, konplize eta lagun modura, Saturna neskamea, errealitateari lotutako emakumea.\nGaur egungo munduan emakumeak benetan duen egoerari buruzko hausnarketa egitera gonbidatuko gaitu. Tristanak hogeita bat urte ditu, eta bakarrik gelditu da, ama hil ondoren. Don Lope familiako lagunak bere etxean hartuko du, eta haren tutore limurtzaile bihurtuko da. Don Lopek, baina, seduzitu egingo du Tristana, eta gazteak egoerari aurre egitea erabakiko du. Handik gutxira, Horacio ezagutuko du, margolari bat, eta harekin maiteminduko da, baina Horaciok ez du onartzen Tristanaren sen feminista. Halako batean, Horaciok Madrildik alde egin behar izango du denboraldi luze baterako, eta, bitartean, Tristana gaixotu, eta hanka bat galduko du. Horaciok bisitatuko du, sentimenduak baino errukiak bultzatuta, baina azkenean desagertu egingo da. Egoera horretan, Tristana Don Loperi lotuta geldituko da berriro.\nMargolaria beste emakume batekin ezkonduko da eta Tristanak atzean utziko ditu antzezle edo piano jolea izateko ametsak. Bitartean gero eta zaharrago dagoen eta gero eta pobreagoa den Don Loperen dekadentzia ikusiko dugu. Hala ere, harreman eskandalagarria konpontzearen truke, senideko baten lurrak jasoko dituzte eta, ironikoki, protagonista bien arteko ezkontzarekin bukatuko da lana.\nAutor // Egilea: Benito Pérez Galdós\nIntérpretes // Antzezleak: Olivia Molina, José Luis Ferrer, Diana Palazón y Alejandro Arestegui